Matovič, Igor, poslanec NR SR (2023-03-28):
Ale dnes zrazu ľudia v traume hľadajú riešenia na svoje bolesti, na svoje, svoje traumy, ktoré objektívne prežívajú, a zrazu aj nejakého zakomplexovaného, o ktorého by ste si inokedy neopreli bicykel, zrazu ho počúvate, lebo jednoducho je schopný povedať za sekundu štyri slová, a zrazu mu niektorí ľudia uveria, lebo štyri slová on povie za sekundu. To asi bude pravda. Niekedy mám strach o neho, že či by sme mu nemali dať preventívne nejaký srdc... strojček na srdce, lebo teda nech tu nemáme človeka, čo nám tu zinfarktuje pri boji za právo a spravodlivosť, ale v skutočnosti je obyčajné také... taký fašistický brojler napichaný s anabolikami, aby vyzeral teda silný, ale v skutočnosti, v skutočnosti, keď tu cibuľu odbalíte, je to nič, je to také klbko komplexov menejcennosti, ktoré určite to bili, keď to bolo niekde v škôlke (smiech v sále), nehrali sa s tým na pieskovisku, s kýblikom mu dávali po hlave a on teraz tie svoje traumy si tak... takýmto spôsobom lieči na nás všetkých. Ono akože, ono by to bolo aj smiešne, ak by to nebolo smutné a ak by sme zároveň nevedeli, že čo nám z tohto hrozí. Áno, takéto obludy v pohode si k sebe prilepí Róbert Fico, Peter Pellegrini, ktorí objektívne vedia, čo tu páchali. Vedia, že za tých 12 rokov rozkradli 30 mld. eur. 30 mld. eur je 30-tisíc miliónov eur. To je približne 5,5 tisíca na každého jedného občana Slovenskej republiky, či sa teda narodil v posledný deň vlády Petra Pellegriniho, alebo zomrel v posledný deň Petra Pellegriniho alebo Róberta Fica. Jednoducho 5,5-tisíc eur ukradli v priemere každému jednému z nás. Ale smutné na tom je, že tu máme možno milión, milión a pol ľudí, ktorí im za to zatlieskajú (rečník zatlieskal rukami), že si povedia, že im to dobre vlastne robí, lebo to dobre vyzerá, lebo ten Pellegrini vždy má zapnutý ten gombík predsa, vždy tuto má niečo biele (rečník rukou ukazuje na hornú časť saka), nejakú vreckovku, tu má vždycky štátny znak, evokuje to, že mu vlastne na tom Slovensku záleží, popritom sa ešte zasmeje a dve jamôčky sa mu na líčkach urobia. No a predstavte si, že ste taká šesťdesiatnička, ktorú muž bil, ožran, medzičasom už umrel, nikdy si ju nevážil, nikdy jej nekúpil kvetinu a ona pozrie na toho Pellegriniho, že vlastne to je ten prototyp mužnosti. My ostatní, čo vieme, čo vieme, vieme, čo vieme, ale nemusíme to rozvíjať ďalej. Každopádne ale, bohužiaľ, áno, tie päťdesiatničky-šesťdesiatničky, ktoré sa nikdy nejakej lásky ani sprostredkovane od toho vlastného muža nejako nedožili, tak zrazu vzhliadajú k takejto skorumpovanej oblude, ktorá tu nerobila 12 rokov s Ficom nič iné, len rozkrádala naše verejné financie, a zrazu sa spoliehajú na to, že toto je vlastne nádej pre Slovensko. Ale potom vy si otvoríte demokratické médium, si myslíte, nejaký Denník N, ja nazývam Denník N ako, ako skratka „Denník Nenávisť“, lebo nemám pocit, že by šírili niečo iné ako nenávisť voči kresťanom, voči ľuďom, ktorí nie sú LGBTI pozitívni, ktorí náhodou si dovolia povedať, že tá Amerika zlyhala pri tom útoku na Irak a podobne. Jednoducho naozaj čistá zase progresívna propaganda. A zrazu si otvoríte toto médium a oni vám v Denníku N hovoria pomaly o Petrovi Pellegrinimu, že to je vlastne ten najväčší slovenský demokrat, to je nádej tej slovenskej demokracie. A ako som povedal, otec priamo predsedu Progresívneho Slovenska Šimečka povie, že rozdiel k prístupe ku korupcii medzi Pellegrinim a Matovičom je de facto žiadny. To je ten istý človek, a to teraz, trošku mi to nepasuje pri Sulíkovi, ale pred 3-4 rokmi, piatymi možno rokmi ten istý Šimečka hovoril, že stačilo jedna veta od Fica, že povedal, že chcel by, aby Slovensko bolo v jadre Európskej únie, a tento blázon bol schopný napísať normálne článok o tom, že Sulík je pre Slovensko nebezpečnejší ako Fico. Potom áno, za dva roky zomrela Jána a Martin... Ján a Martina a tým pádom už mu to tak asi nešlo, tak rýchlo alebo jednoducho z huby a z pera, ale akože naozaj obludár, človek, ktorý obdivuje obludy, robí im alibi, manipuluje s davom a má obrovskú zodpovednosť ako šéf redakčnej rady za Denník N, naozaj za... demokratické malo by to byť médium, tak tento človek, tak neuveriteľne manipuluje s davom a tak legitimizuje absolútne zlo menom Peter Pellegrini alebo HLAS, lebo to je to isté. To je tá istá strana, tá istá mafia. Ešte v postate, keď som si to tak preberal, tak zobrali tých najkorumpovanejších zo SMER-u, oddelili ich, premaľovali ich s ružovou na HLAS a tvária sa zrazu, že oni jak Majka z Gurunu včera tu pristáli a oni nás idú tu zachrániť a vlastne budú zachraňovať na Slovensku demokraciu. A viete, čo ma najviac potom pri tom ešte doráža? Tá predposratosť akože demokratických politických strán. Tuto o skorumpovanej SaS-ke nemá zmysel hovoriť. Tí v pohode hovoria, že s mafiou z HLAS-u pôjdu bez najmenších problémov. Pán Benčík, ten si radšej tuto skloní hlavu a tvári sa, že to nepočuje, lebo však on tu bojoval proti fašistom, voči mafii, ale teraz že jeho chlebodarca mu hovorí, že, ktorý mu dovoľuje stláčať správne tlačítka, že, hovorí, že v pohode on s tým, s tou mafiou pôjde. Pánovi Benčíkovi to už nevadí. On si možno alibisticky prinajlepšom povie, že on už neplánuje do politiky kandidovať, ale že bude legitimizovať obludnú stranu, ktorá rozbila tri protikorupčné vlády, ktorá rozbila túto koalíciu počas tohto ťažkého obdobia pre Slovensko, ktorá tým pádom vystavila Slovensko extrémnemu riziku, že na konci fašisti, voči ktorým tu celý život bojuje, nám tu budú vládnuť, že tu Mazurek bude ministrom školstva a podobne (reakcia z pléna), tak teraz legitimizuje, lebo však je vlastne je súčasťou tej bandy, a treba držať hubu a krok a potichučku takto šúchať nožičkami, lebo však teda patrí sa. Nie, pán Benčík, patrí sa ozvať. Patrí sa povedať, že, Richard Sulík, si sluha oligarchov! Hanbím sa za svojho kolegu Kazdu, ktorý tu predloží pokútne pozmeňujúci návrh a ukradne ľuďom tejto krajiny 60 mil. eur. A vy ste za to hlasovali. Nás, našich poslancov ste na to nahovorili. A nie tým, že ste povedali, tuto dáme oligarchom jedným hlasovaním 60 mil. každý jeden rok, ale pokútne falošne ste povedali, to idú len o malé technické zmeny. Áno, malé technické zmeny pre vagabundov, ktorým slúžite, pre oligarchov, ktorým slúžite. A ukázalo sa teraz pri hlasovaní o zdanení Slovnaftu. Čí záujem ste strážili aj vy, pán Benčík? Sorry, hej, ste tu sám s tej SaS-ky, teraz to musíte zlíznuť. Čí záujem ste strážili, sa vás pýtam, pri tom jednom hlasovaní? Hlasovali ste, áno, s vašou partiou, s ktorou ste povalili vládu, s ktorou ste rozbili túto koalíciu, s ktorou ste vydali Slovensko do rúk naozaj osudu 30. septembra. Vy ste zabezpečili predčasné voľby. Hoci ste sľubovali vernosť za hrob tejto koalícii, keď ste do nej vstupovali. Vy ste podpisovali osobne koaličnú zmluvu. Vy ste sa podpisovali pod programové vyhlásenie vlády a ste za neho hlasovali. Vy ste sľubovali, potom ako ste odišli z koalície, že v žiadnom prípade nepodporíte návrh na odvolanie predsedu vlády alebo vlády, a potom ste to na chrapúňa urobili. Bez problémov, na Bugára, na Procházku, akokoľvek si to nazvete, ja tomu hovorím na chrapúňa. Kde máte to svedomie sa takto zahrávať s osudom Slovenska? 30. septembra reálne hrozí, že sa na Slovensku zmení režim. Preto predkladáme návrh, aby, keď teda má prísť k zmene režimu, po ktorom asi teda túžite, keď všetko preto robíte, aby prišlo o tom rozhodnúť čo najviac ľudí. Na Slovensku má volebné právo 4,4 mil. ľudí. 4,4 mil. ľudí, ak by tento štát fungoval, ak by ľudia mali pocit, že politici len nezneužijú ich hlas na to, aby ich následne mohli čo najviac okradnúť, tak by zrejme z tých 4,4 mil. možno aj 4 mil. chodili voliť. Lenže nám v minulých voľbách neprišlo voliť 1,5 mil. ľudí, účasť 65,8 %. Vo voľbách 2016 neprišlo voliť 1,8 mil. ľudí, účasť 59 %. Mali sme účasti, kedy nám neprišlo voliť 2 mil. ľudí, účasť 55 %, a ja som dnes presvedčený, že po tej trojročnej masívnej kampani či Fica, Pellegriniho, Mazureka, Sulíka, Danka a áno, aj Majerského, čudujte sa, on, teraz si potrite jeho facebook, sa čuduje, že čo tam jeho dávam do takejto spoločnosti. No preto, lebo tam patrí. Áno, aj pán predseda KDH Majerský proti tejto vláde tri roky bojuje. Si pozrite jeho statusy a postoje KDH, kedy podržal túto vládu. Ja som myslel, že aspoň, aspoň raz pri tom, pri tých 200 eurách na dieťa, že budú mať aspoň pocit nejakých výčitiek svedomia a povedia si, že však teda oni tu 30 rokov sa skrývali za rodiny s deťmi, 30 rokov hovorili, ako prejav konzervativizmu je pomoc rodinám a je naozaj nastavenie prorodinných politík v štáte, takže aspoň vtedy sa im to svedomie zobudí a že vtedy, keď tých 200 eur na dieťa tu schválime, tak povedia, že, ľutujeme, že sme neboli pri tom hlasovaní, lebo 30 rokov sme rodinám sľubovali modré z neba a hovno sme im, s prepáčením, dali a našťastie z toho OĽANO to tým rodinám za nás dali. Tak vtedy som od nich očakával, že kádeháci aspoň zatlieskajú (rečník zatlieskal rukami), že pán predseda KDH si zvolí... zvolá tlačovku a povie, že ďakujeme, že ste splnili to, čo my sme tým rodinám len sľubovali. A aj vtedy pomaly najväčší bojovníci z opozície, mimoparlamentnej opozície, si predstavte, boli vrcholoví politici Kresťansko-demokratického hnutia. Čo je na tom kresťanské? Čo je na tom prorodinné? Čo je na tom konzervatívne, bojovať proti tomu, keď štát pomáha rodinám, keď sa im snaží ustlať na ružiach, keď sa snaží urobiť zo Slovenska najprorodinnejší štát z pohľadu finančnej podpory v celej Európskej únie? Každý poctivý kresťanský politik aj mimo parlamentu by v ten deň napísal oslavné ódy na svoje sociálne siete alebo možno tlačovú správu, alebo dobre, keby to nedokázal, tak by aspoň mlčal. Len predseda KDH a ľudia jemu podobní vo vedení tejto strany dokázali búšiť do tejto vlády kvôli tomu, že pomáhala, že si dovolila pomáhať rodinám. Podľa mňa to bola najväčšia hanba Kresťansko-demokratického hnutia za posledné desiatky rokov, lebo aspoň v tom čase kebyže mlčia, tak by urobili pre slovenské rodiny s deťmi omnoho viac ako počas 30 rokov v politike, keď pre ne neurobili absolútne nič. Čiže áno, po vytvorení alebo permanentnom huckaní proti vláde, zároveň s vedomím všetkých možných kríz, ktoré sme tu spoločne prežívali, naozaj s nepriateľskou opozíciou, s nepriateľskými médiami, s oligarchami v pozadí politických strán, s oligarchami v pozadí kľúčových médií sa rútime do záhuby. Áno, možno aj z tohto pohľadu ten návrh na 500 eur má také šokujúce parametre. Áno, chceme, aby ľudia o tom hovorili, aby sa rozprávali o 500 eurách, a cez tých 500 eur sa zamýšľali nad tým, čo nám spoločne reálne, reálne 30. septembra hrozí, že reálne nám tu hrozí zmena režimu, kedy skorumpovaný Fico bude prosiť Putina, aby nám... aby mu po voľbách dal tie výsostné práva nad Slovenskom, aby urobil z neho kvázi Kadyrova v Čečensku, kde bude môcť vládnuť svojou tvrdou rukou bez vlády zákona len na základe svojho rozhodnutia. Ľudia z fašistických strán, ktorí sú, bohužiaľ, v tomto parlamente, budú Ficovi v tomto úmysle len a len tlieskať. Je to ich snaha, je to ich sen, vždy spochybňovali demokraciu, vždy spochybňovali právo voliť, chceli len, aby vládla tvrdá ruka. Ak im to Fico v svojom strachu z basy za pomoci zbabelca Pellegriniho umožní, im sa len splní sen. Zároveň si pozrite, čo robí Danko. Môžte ho podceňovať, že to je dilinko, nie, nie, nie, zbrojí. Má Tarabu pri sebe, nalepí si Národnú koalíciu, na konci v pohode môžu mať 7-8 %. Na druhej strane spomínal som tu Majerského, vidíte, čo spravil s Kresťanskou úniou. Ja som Kresťanskú úniu náš... našeho trojročného partnera vôbec neoslovoval na spoluprácu, lebo som si myslel, že je správne, aby Kresťanská únia išla s Kresťansko-demokratickým hnutím, aby boli silnejší, aby sa dostali do parlamentu, aby hlas plus-mínus 120-tisíc voličov KDH opätovne tretíkrát neprepadol. A pozrite sa, čo tí ľudia dokázali, nie sú schopní trpieť tým, čím by práve kresťanskí politici mali trpieť, a to je pokorou. Oni trpia pýchou možno najviac zo všetkých politikov na slovenskej politickej scéne, oni nie sú schopní prijať ani takú ponuku, že jedno z desiatich tuším...? Jedno z desiatich miest dať tej Kresťanskej únii. Nie sú schopní urobiť gesto, dobre, dajte si na tých 15 miest, koho vy uznáte za vhodné. Snažia sa teraz uraziť na to, lebo ich Kresťanskú únia si dovolila cez facebookové statusy niečím osloviť, že ich vyzvali k tomu, že už ba sa patrilo po tých mesiacoch oslovovania im dať aj nejakú serióznu odpoveď, či s nimi teda počítajú, alebo nie. Bohužiaľ, áno, dnes sme pred realitou, že Kresťanskodemokratické hnutie sa tretíkrát v septembri nedostane do parlamentu, a to mi verte, ako tu stojím. To je opätovne vyhodených 100-120-tisíc hlasov demokratických kresťansky cítiacich, kresťanskodemokraticky cítiacich voličov. Nie je najmenší dôvod si myslieť, že zrazu im to teraz vyjde. Prečo? Lebo predseda KDH je o dve hlavy vyšší, ako je predošlý predseda KDH? Ale je rovnako nudný, ako je predpredošlý predseda KDH. Jednoducho KDH v parlamente nebude, a preto chcem povedať demokraticky cítiacim ľuďom a ľuďom, ktorým na Slovensku záleží, a chcem zobudiť aj tých novinárov, ktorí sa tvárili roky, že im na Slovensku záleží, ktorých tuto pri srdiečku, pri srdiečku pichlo, keď zabili Jána a Martinu, aby sa spamätali, aby prestali s legitimizáciou absolútneho zla, ktoré sa len premenovalo na HLAS. Pellegrini 19 rokov robil verné pop... poslíka, mopslíka, pucfleka, pusipajtáša Robertovi Ficovi, páchal s ním každý jeden podvod. O každom jednom podvode vedel, z každého jedného podvodu, z ktorého mal osoh Fico a jeho sponzori, mal osoh Pellegrini a jeho sponzori. Po 12 rokoch vo vláde rozkradli 30 mld. eur a robiť z tohto človeka zrazu jadro budúcej demokratickej nádeje je legitimizovanie zla. A skúste sa, páni, teda novinári, v tých demokratických v médiách logicky zamyslieť nad tým, čo to môže robiť s bývalým voličom SMER-u. V roku 2012 SMER získal sám 44 % voličov, 44 % voličov. To bolo vtedy, keď prvýkrát Sulík poslúchol Kočnera a Haščáka, aby povalil vládu, tak vtedy povalil Radičovej vládu, dôsledok bol takýto, 44 % ľudí volilo SMER. Ale v roku 2020 z tých 44 % zostalo len 18, rozdiel 26 percentuálnych bodov. Kde sa tí voliči stratili, čo volili OĽANO? Figu borovú. Tí ľudia zostali sklamaní, zostali doma, ruky od toho preč, uverili Ficovi tie sľuby, či, to už je jedno, že či o odškodnení okradnutých v nebankovkách, o diaľnici do Košíc, o tom jeho sociálnom cítení, hocijaké sľuby, jednoducho niečomu uverili, ale v 2020. už neprišli. Aj ich mnohých tá vražda Jána a Martiny vypla a zostali doma a neprišli voliť. Zároveň si tak možno uvedomovali, že asi sme mali počúvať tie hlasy v tých demokratických médiách tých demokratických novinárov, ktorí nám hovorili, že bacha, to Fi... ten Fico je zlo, ten SMER je zlo. My sme ich nepočúvali, asi mali pravdu, kašlem na to, tentokrát ho nejdem voliť. A tak dostali, dostali 18 % hlasov aj z toho si vyrobili možno 3-4 % na poslednú chvíľu, keď tu schvaľovali tri dni pred voľbami zrazu 13. dôchodky, ktoré predtým 10 rokov na bilbordoch len sľubovali. Čiže zo 44 % padli na 18, ale tých 26 % je obrovská masa. Možno pol milióna ľudí, ktorí ten SMER neprišli voliť. Boli sklamaní. A zrazu títo ľudia, čuduj sa svete, počúvajú od otca, otca šéfa Progresívneho Slovenska Martina M. Šimečku, šéfa redakčnej rady Denníka N, počúvajú všetky bláboly a všetky chválospevy na našeho Peťula Pellegriniho, na tú nádej slovenskej demokracie. Počúvajú a čítajú tie drísty o tom, jako vzťah Pellegriniho a Matoviča ku korupcii je de facto ten istý, ako to je v podstate konanie dobra, keď niekto v tých voľbách bude voliť predsa ten náš HLAS, ktorý pôjde s tými našimi LGBTI aktivistami z Progresívneho Slovenska, ku ktorému sa pridá ten stabilný koaličný partner, ktorý v živote nepovalí žiadnu vládu s SaS, a vytvoria konečne tú vytúženú progresívno-liberálnu, dostatočne prozápadnú a proamerickú vládu a konečne tu budeme ma ružiach ustlaté. Aké sú potom dôsledky takéhoto konania v mysli toho bývalého voliča SMER-u? Čiže on v roku 2012 volí ten SMER, lebo vidí, že tuto tam nejaký prepnutý Sulík povalil vládu, ale dobre, však mu zato tlieskal, lebo však povalil tých zlých, ide voliť, potom zistí, že vlastne tí jeho de facto dajú zabiť Jána a Martinu, lebo to je dôsledok ich politiky, potom si povie, nejdem voliť, lebo to je mafia, čo nám tu vlastne vládla, a ja som sa mýlil, čiže zostáva doma, nevolí demokratické strany, ale nevolí ani SMER a zrazu tí demokrati v médiách nerobia tri roky nič iné, len hovoria, že ten premaľovaný SMER na ružovo s menom HLAS, s Peťulkom Pellegrinim s dvomi jamôčkami je vlastne ten dobrák, čo to so Slovenskom tak dobre demokraticky cíti, myslí, a je to vlastne náš človek. Jaké mešuge musí mať z toho ten bývalý volič SMER-u, ktorý v tých 2020 neprišiel voliť, lebo jednoducho uveril tým novinárom, že ten SMER je mafia? Zrazu oni nepozerajú na to, že to je nejaký Fico a nejaký Pellegrini. Oni pozerajú na to, že to sú naši chlapci, však oni 12 rokov im vládli, 20 rokoch ich volili, oni volili jeden SMER, volili dvojičku, volili Fica a Pellegriniho. To sú ich chlapci. A momentálne iba teda dobre, tak sa rozhodujú, že či im je viacej sympatické konanie, ničnerobenie Pellegriniho alebo prepnuté tri tlačovky denne od, od Fica a podľa toho sa rozhodujú, že čo im je viacej sympatické. Ale zrazu z tých dvoch chlapcov všetky demokratické médiá, predsedovia demokratických politických strán zrazu hovoria, že oni by vlastne s tým Pellegrinim po voľbách v pohode išli, lebo že to tak asi je správne pre Slovensko, dobré, demokratické. Čo to robí s tým presvedčeným, bývalým presvedčeným voličom SMER-u, ktorý sklamaný zostal v roku 2020 doma? Nič, urobí to, presne to, čo chce mafia. Legitimizuje späť mafiu v jeho hlave a hovorí, vlastne ty si neurobil chybu, keď si v roku 2012 a ’16 tú mafiu volil, lebo to sú dobrí, to je náš, to je Peťulo, to je náš, to je SMER. Oni teraz sa volajú len HLAS, ty si nerobil chybu, to sú naši, lebo to je Robko a Peťko, ty, keď teraz tu tie demokratické médiá zrazu hovoria, že Peťko je dobrý, tak vlastne aj ten Robko je dobrý, však to sú partia, to sú dvaja chlapci, ktorí spolu vždy ťahali, chodili po tých mítingoch, kupovali si tetušky za ružičku a pusinku, a tým pádom keď tie demokratické médiá, že ten Peťulo, hovoria, že je dobrý, tak predsa aj ten Robo je dobrý asi. A mne ten Robo je viacej sympatický teraz, lebo on tak rázne, on buchne po stole a ten Peťulo je taký lenivý a ja si tam toho Roba, si teda dám. Čiže čo na konci robia títo Šimečkovci a podobní blázni tou legitimizáciou HLAS-u, Pellegriniho? Legitimizujú de facto aj ten SMER, legitimizujú aj toho Fica. A potom sa čudujú, že nám to tu bobtná a zrazu pozerajú na prieskumy, že hops, tuto mafia 1, mafia 2, fašisti, bum, dokopy ústavná väčšina. Áno, pred touto budúcnosťou dnes stojíme, toto je osud, ktorý si my môžme 30. septembra zvoliť, že nám tu na konci bude vládnuť to absolútne zlo, ktoré sme si nevedeli ani len predstaviť. A ak tu niekto naivný v tejto miestnosti alebo na Slovensku, alebo v tých redakciách si myslí, že potom sa podarí niekedy to zlo ešte od moci odstaviť, tak, prosím vás, vymeňte si pampersky. Zbytočné mokré sny máte. To zlo sa tak zabetónuje pri moci, že v živote ho od moci už neodstavíme. A bude tu peklo, aké si ani len neviete predstaviť. Nechcem, aby Slovensko tieto časy zažili, zažilo. Nechcem, aby tu bol minister vnútra Mazurek a mini... pardon, minister školstva Mazurek a nejaký vrah Černákov či tréner Černákových vrahov ministrom vnútra. Nechcem takéto Slovensko. Mám Slovensko rád, úprimne ho mám rád, mám rád ľudí, ktorí chcú na Slovensku normálne žiť. Ale my pred takouto budúcnosťou dnes stojíme. Ten Peťulko, tuto premaľovaný mafián zo SMER-u, dnes nie je schopný vylúčiť fašistov, že s nimi nepôjde v žiadnom prípade do vlády. Pozerá si teraz na preferencie, vidí, že sa u to prelieva niekam k Ficovi, tak včera zase dá videjko, nič to nie je, ja som nikde nikdy nepovedal, že ja by som s nejakým PS-kom a so SaS-kou išiel vládnuť. Jasné, že pôjde, čo u povedia jeho pasáci oligarchovia, to Peťulko urobí. Keď povedia Peťulkovi, pekne pôjde s Robkom, pôjde s Robkom, keď povedia Peťulkovi, pribaľ si tam dve tony fašistov, pribalí si dve tony fašistov a bude nám vládnuť takto, lebo jednoducho nie je svojprávny. Vie, čo napáchal, a oligarchovia, ktorým slúžil, ktorého dnes jedného Výboha drží v Dubaji už tretí rok, len aby sa neukázal v blízkosti Slovenska, aby ho tu nezatkli, tak, tak vie presne, čo pre tohoto človeka robil. Vie, koľko miliárd spoločne rozkradli z našeho spoločného, a vie, že tým pádom je jeho majetkom. Peťulko je Výbohova prostitútka, nič viac. A Výboh je Peťulkov pasák, nič viac. Hovorme si pravdu, aká je. Ak si tu niekto myslí, že Peťko Pellegrini je svojprávny politik, ktorému záleží na Slovensku, ktorý sa sám môže rozhodnúť so svojimi straníkmi, že čo urobí po voľbách, s kým pôjde a s kým nepôjde, tak sa, prosím vás, zobuďme z toho sna. Je otrokom oligarchov, je súčasťou mafie. Dnes desiatky ich vlastných ľudí o tom svedčia, ako sa stretali na 10. či koľkom poschodí v hoteli Hilton u Širokého, kde chodili priamo policajní prezidenti s vyšetrovacími spismi, kde nahliadali do vyšetrovacích spisov, kde im hovorili, čo kde aké sú slabé miesta. Následne z tých vyšetrovacích spisov zverejňovali informácie, rozhodovali o tom, ktoré sa zametie pod koberec a ktoré nie, kde predávali rozsudky a cez svoju Jankovskú tie, tie poplatky vyberali. A urobili zo svojej poslankyne, ona bola poslankyňa, keď vy ste ju nezažili, väčšina z vás, Jankovská tu sedela, prepáčte, pani... Vorobelová, tuším niekde tam, sa mi zdá, že tam som ju vídaval tu, nepla... neprajem (povedané so smiechom) vám taký osud, dobre. Ani si nemyslím, že ste, že ste taká skorumpovaná žena, ale ona tam niekde sedávala. Normálne ona tu bola, že poslankyňa Národnej rady, ona bola medzi tými 150 vyvolenými ľuďmi, ktorí mohli rozhodovať o osude Slovenska, a oni, tí vagabundi, oni vedeli, že ona predáva tie rozsudky, a oni ju nechali, oni vedeli, že ona je závislá na tých kabelkách, že má doma šatník, jak vy nemáte doma dom, a že tam mala na spodných radoch črievičky, na vrchných kabelôčky, a podľa toho, teda že ktorá kabelôčka sa páčila a ktorá bola drahšia a ktorú nemala v tom šatníku, podľa toho rozhodovala a vybavovala potom s kamarátkami na súdoch, že komu majú dať za pravdu sudcovia na súde a komu teda spravodlivo majú povedať, že teda ten spor prehral. Toto nám tu títo ľudia urobili zo Slovenska a my toto budeme zažívať nie že v ružovom, ale na desiatu, keď sa títo ľudia vrátia k moci. A preto mi je tak strašne ľúto tej zaslepenosti, tej predposratosti médií a aj demokratických politických strán, kde miesto toho, aby buchli po stole a povedali, naozaj pomenovali zlo zlom, sa tu snažia líškať nejakému Peťkovi Pellegrinimu, ako keby bol on svojprávny. Kde sú neni schopní povedať, že jednoducho s mafiou v žiadnom prípade nepôjdeme, a dnes mi je to ľúto, že sme, v podstate jediné politické hnutie je hnutie OBYČAJNÍ ĽUDIA a nezávislé osobnosti, ktoré vie jednoznačne povedať, že nepôjdeme, a sakra, s tou mafiou po voľbách nepôjdeme. Mňa to mrzí, že aj náš dlhoročný súpútnik Edo Heger dnes je v strane s ľuďmi, kde síce on sa postaví tlačovú konferenciu kľúčovú, keď vzniká nejaká politická strana, aj keď v tomto prípade štvrtým premenovaním, to dajme bokom, ale príde tam a najsilnejšia informácia zaznela, vylučujeme Petra Pellegriniho, lebo... lebo, lebo, lebo vylučujeme Petra Pellegriniho, vylučujeme HLAS, s HLAS-om nepôjdeme. Týždeň neuplynul – a jeho minister zahraničných vecí, člen predsedníctva, sa nechá počuť – necítim potrebu vylučovať HLAS z okruhu normálnych politických strán, veď spĺňa to základné minimum z pohľadu, pri pohľade na demokratické strany. Kukáte, či dobre počujete? Potom si prečítate rozhovor s ďalším členom predsedníctva, nejaký Karol Hirman, medzičasom minister hospodárstva – HLAS považujem za demokratickú stranu, nevidím dôvod, aby ju Demokrati vylučovali. Teraz pozerám, že či mi šibe, či som teda pozeral zlú tlačovku, alebo teda či tam bol skutočný predseda tej politickej strany, alebo tam bol iba hovorca, ktorého slová nemajú váhu. Potom sa opýtame verejne, teda že, teda ako to vlastne teda je. Potom si pozriem reportáž na Markíze, kde istý pán Miroslav Kollár, ináč to je človek podľa mňa, ktorý by sa mal zapísať so zlatou kriedou v dejinách slovenskej politiky, lebo s podporou 0,02 % získať polovičku mandátov vo vláde, to sa len tak hocikomu nepodarí a myslím si, že aj do budúcna nasledujúcich pár miliónov rokov nepodarí. Ale istý pán Kollár potom v tej reportáži, keď sa ho redaktorka jednoznačne opýta, tak, prosím vás, ako to je, tak váš pán premiér predseda strany hovorí, že vylučuje akékoľvek spojenectvo s HLAS-om po voľbách, hovorí, že to bolo prijaté cez uznesenie snemu, alebo teda najvyššieho orgánu strany, a vy o tom, na to čo hovoríte? Vylučujete? Ja budem robiť všetko preto, aby sme s HLAS-om nemuseli ísť. No to neznie ako vylúčenie. No to mi je ľúto. Normálne pozeráte ešte raz, ja som si to pustil trikrát. Pozerám, tak počkať, ešte raz. Vznikne tu strana, ktorá si povie, že základný pilier je, nepôjdeme s mafiou, nepôjdeme s HLAS-om. Za týždeň kľúčoví ľudia to spochybnia, opätovne predseda strany povie, nepôjdeme s mafiou, nepôjdeme s HLAS-om, potvrdí to ešte aj minister obrany, a čuduj sa svete, kľúčoví ľudia v predsedníctve povedia, no že budú robiť všetko pre to, aby to tak nebolo, ale keď to redaktorka pochopila trošku inak, no tak to im je ľúto a popritom sa debilne usmievajú. A pochopíte, že aj v tejto, bohužiaľ, strane, o ktorej sme si mysleli, že nám bude veľmi blízka, sú ľudia charakteru Béla Bugár a Radoslav Procházka, ktorí takto mihnutím alebo lusknutím prsta po voľbách predajú názor svojich voličov a zaprú to, čo sľúbili pred voľbami, a bez problémov zvolajú si snem a demokraticky rozhodnú na tom sneme, že predsa s tou mafiou by patrilo sa ísť. Ale čo ma na tom najviac zaráža, je, hovorím, jak som to nazval, som to taká tá predposratosť, taká tá malosť týchto politikov a týchto politických strán a aj tých redaktorov v tých demokratických, akože demokratických médiách, že oni v tom strachu, že si už uvedomujú, že kam to Slovensko dotiahli po tých troch, troch rokoch tej propagandy, že kde súkali, súkali len a len nenávisť proti vláde, dnes si zrazu uvedomujú, že aj ten Pellegrini by im bol dobrý, a v tej panike legitimizujú toho Pellegriniho, hoci vedia o tom, že to je to isté skorumpované zlo jako, jako Fico, jako ten zbytok SMER-u, ktorý zostal v SMER-e, a si neuvedomujú, že týmto vlastne len nabíjajú tomu zlu, a na konci sa ani zďaleka nestane to, že by ten Peťulko sa pridal k tomu PS-ku a k tej SaS-ke, lebo SaS-ka sa do parlamentu nedostane a PS-ko vyfučí ako balónik na cirkusoch. Čiže na konci to jednoducho matematicky nevyjde a hlavne majitelia Peťka Pellegriniho, pasáci Peťka Pellegriniho povedia, nie, ty pekne pôjdeš s Robkom. S Robkom si nám verne 12 rokov slúžil, s Robkom si verne 12 rokov okrádal voličov, s Robkom si to veľmi dobre tých 12 rokov na ľudí hral, s Robkom, ak by nebola vražda Jána, Martiny, by ste vládli na Slovensku pomaly naveky, ale my už nedopustíme takúto chybu a pekne ty mi pôjdeš s Robkom, pribalíme vám tam dve tony fašistov a pekne tuto v ústavnej väčšine vy nám na Slovensku ukážete, ako sa vládne. A nás toto, páni, po voľbách čaká. My keď sa nespamätáme a máme necelých... Alebo šesť mesiacov to vychádza? Povedzme si, že šesť mesiacov, 180 dní. My keď sa nespamätáme, keď sa nespamätajú tí, ktorým záleží na Slovensku a sú schopní si to prepočítať v hlave, že čo reálne, kam sa rútime, a nezačneme naozaj rozmýšľať nad tým, ako zabezpečiť, aby hlasy neprepadli, tak SaS-ka nebude v parlamente, budú mať svoje 4,5 %, KDH bude mať svoje štyri, a to budú radi, Demokrati, si myslím osobne, že to môžu mať v pohode nahnuté, a na konci to absolútne zlo menom SMER, HLAS, REPUBLIKA budú mať bez najmenších problémov ústavnú väčšinu. A my sa teraz musíme len rozhodnúť, že či tomuto chceme zabrániť, alebo nechceme. Ja môžem byť čiastočne spokojný s tým, že sa mi podarilo prepašovať do ústavy zmenu alebo ochranu volebného systému, že nestačí im už po voľbách získať len obyčajnú väčšinu na to, aby zmenili volebný systém po vzore Maďarska, ale budú musieť mať na to ústavnú väčšinu. Ale keď tu vidíme, ako, s prepáčením, debilne sa správajú, sebecky ľudia, ktorí by sa mali spájať, ktorí mali tu a vždy majú pred voľbami plné úste... ústa spájania sa, a keď vidíme, že reálne títo ľudia sú schopní spôsobiť to, že po voľbách nám obrovské množstvo hlasov prepadne, tak ani tá ochrana volebného systému v ústave nám nakoniec vôbec nemusí pomôcť. Úplne reálne sa môže stať, že títo ľudia, o ktorých som hovoril, SMER, HLAS, REPUBLIKA, budú mať nie ústavnú väčšinu, ale viac jak 100 hlasov v tomto pléne. A to peklo, ktoré nás potom spoločne čaká, a to zabetónovanie sa pri moci na desiatky rokov, lebo stačí takto zmeniť volebný systém, kde zmena volebného systému, 71 mandátov pomerne ako dnes a 79, čo okres, to mandát, ich zabetónuje na veky pri moci. Tento týždeň alebo budúci týždeň idem do okresu Poltár, máme tam debatu bez cenzúry. A pozrite si, ako tento okres volil pred 100 rokmi, ako volil pred päťdesiatimi rokmi, tridsiatimi, dvadsiatimi a ako bude voliť za 50, za 100 a za 300 rokov. Ak dosiahnu túto zmenu systému, a k tomu im môžu naozaj najviac dopomôcť permanentná nenávisť tých médií, hlúpe správanie sa demokratov, ale teraz nemyslím tých Demokratov, ale všetkých, ktorí hovoria len o tom, ako sa treba spájať, ale v skutočnosti každý jeden sa hrabe len na svojom piesočku, že na konci sa môže stať, že áno, takéto zoskupenie ľudí ak bude kandidovať, reprezentanti týchto strán, HLAS, SMER, Republika, ĽSNS, Harabin, Národná koalícia, SNS a podobne mali v podstate okruh týchto voličov takýchto strán podobného mentálneho zmýšľania v tom Poltári, v okrese Poltár dve tretiny hlasov pred sto rokmi, pred päťdesiatimi rokmi, majú teraz, budú mať za 50 rokov, budú mať za 100 rokov. A na tomto je tá finta, že keď raz my dopustíme, že títo ľudia, ktorí to so Slovenskom nemyslia dobre, ktorí chcú zo Slovenska urobiť guberniu Ruska, keď raz sa k tej moci dostanú, zmenia volebný systém tak, že tí demokratickí poslanci v tejto sále už budú na veky za štatistov. Čiže voľby 30. septembra sú naozaj kľúčové voľby a úlohou každého, komu na Slovensku záleží, by malo byť urobiť všetko pre to, aby sme ľudí zobudili, aby sme sa im snažili vysvetliť, že tie traumy, ktoré sme zažívali, neboli z nášho rozhodnutia, ale že zažíval ich celý demokratický svet, že tak ako na Slovensku zomierali ľudia a zomierali ľudia aj v Brazílii a mnohonásobne aj po prepočte na počet obyvateľov viac. Takisto zomierali či v Číne, v Rusku, v Nemecku, v ktorejkoľvek inej krajine, kde ten COVID prišiel. Opatrenia, ktoré sme mali, sme mali plus-mínus tie isté, ktoré mali ostatní, ostatné krajiny, možno v niektorých viac, možno v niektorých menej. Ak by nám tu vládol po minulých voľbách alebo v tomto období, ak by nám tu vládol Pellegrini s Ficom, robili by tie isté opatrenia, len jeden veľký rozdiel by bol, že my by sme neboli tak podlo nízki, že by sme robili kampaň proti opatreniam. Určite by sme si nikto z nás nezvolávali vtedy mítingy na námestiach a neburcovali by sme starých ľudí, aby si dali pri nebezpečnom smrteľnom víruse rúška dole. Snažili by sme sa minimalizovať škody pre ekonomiku, a nie maximalizovať tým, že budeme vyzývať ľudí, aby nedodržiavali opatrenia. Zrejme áno, Fico by si asi spravil veľmi rýchly, krátky proces s nejakým možno s Dankom, ak by sa mu snažil robiť Sulíka vo vláde. Asi by ho po prvom mítingu, ak by išiel na nejaký opozičný míting, vyhodil z koalície a bol by pokoj. Áno, ja som sa snažil veriť a stále dúfať, že Sulík rozum dostane, ale, bohužiaľ, toto sa nedostavilo. Čiže je našou úlohou ľuďom vysvetľovať, či trauma covidu a veci súvisiace, že to bolo nie z nášho rozhodnutia, ale z vyššej moci, že sme sa s covidom trápili omnoho viacej či ekonomicky, alebo deti v školách a podobne. No trápili sme sa, lebo jednoducho mali sme obrovský protivietor. Žiadna krajina v Európskej únii nemala opozíciu, ktorá by burcovala proti opatreniam. Žiadna krajina nemala opozíciu, ktorá by burcovala proti opatreniam presne v rozpore s odporúčaniami medicínskych odborníkov. My sme takúto opozíciu mali a nemali sme ju preto, že by bol Fico s Pellegrinim presvedčený antivaxer alebo presvedčený anticovidovec. Nie, prečítali si prieskumy, povedali si, toto je cesta, kade my sa vieme nabaliť s percentami, kde vieme získať svojich podporovateľov, a takýmto spôsobom sa môžme možno skôr vrátiť k moci. Čiže mali sme v opozícii podliakov, ktorým nezáležalo na životoch alebo ochrane životov a zdraví ľudí, ale záležalo im počas najväčšej zdravotníckej krízy len na svojom vlastnom prospechu. Musíme vysvetľovať a nebáť sa hovoriť pravdu aj o médiách. Hovorme ľuďom, že nie je správne slepo veriť médiám, čo, samozrejme, mnohí novinári a redaktori by chceli. Mnohí by chceli, aby silou-mocou ľudia len verili a hltali nadpisy, články a ich newsfiltre a komentáre bez toho, aby pri tom rozmýšľali. Lenže, bohužiaľ, dnes, mojím odhadom, 80 % novinárov a majiteľov týchto médií s ľuďmi manipuluje a nesnaží ša im... nesnaží sa im v žiadnom prípade posúvať pravdu. Tvária sa ako majitelia pravdy, a nie ako hľadači pravdy alebo sprostredkovatelia pravdy. (Reakcia z pléna.) Ďakujem pekne. A tým pádom treba hovoriť ľuďom pravdu o médiách, netreba sa médií báť, netreba mať pred nimi rešpekt a majme rešpekt len... len pred redaktormi a novinármi, ktorí majú rešpekt alebo úctu k pravde. Nebojme sa pomenovať novinárov, ktorí sa správajú, áno, ako  „presstitútky“ v rukách svojich majiteľov alebo šéfredaktorov, ktorí robia len to, čo si majitelia oligarchovia prajú. Naozaj pre mňa, a ja som to hovoril aj doobeda, je obludné čítať v médiách, ktoré patria do tzv. News Media Holding, čo inak znamená, alebo teda aj vlastne v plnej miere vlastní Penta alebo Haščák, keď si prečítate články o tom, titulkové nadpisy: „Pozrite sa, čo si obliekla jedna z najkrajších poslankýň slovenského parlamentu.“ A vy si kúpite to médium, alebo teda to Plus JEDEN DEŇ, otvoríte to a tam Janka Penta Cigániková. Akože naozaj to je, klamať pri takýchto veciach ešte, povedzme si, že dá sa, dobre, ale potom automaticky, keď si prečítate nejaké články, jako nejakej Janka Penta Cigánikovej záleží na slovenskom zdravotníctve, jako ona vlastne chce dobre pacientom, ale my, čo zase ju poznáme, čo ju poznáme z výborov, čo ju poznáme z rokovaní na ministerstve zdravotníctva, čo poznáme jej ťahy, čo poznáme, tu čo vlastne predkladala, ako čokoľvek, čo tá ženská urobila, bolo vždy len v prospech Penty, v prospech Penty, Jaroslava Hasčáka, v prospech Penty, pardon, alebo zdravotnej poisťovne Dôvera. Jednoducho títo ľudia sa nehanbia slúžiť človeku, ktorý ukradol 440 mil. zo slovenského zdravotníctva, ktoré boli určené na liečbu chorých ľudí. Na liečbu chorých ľudí. Cez poisťovňu Dôvera spravil sa fiktívne zlúčenie poistného kmeňa. Keď neviete, čo je poistný kmeň, to ste vy, každý jeden poistenec v poisťovni je tzv. poistný kmeň, sa to nazýva. Prišlo k zlúčeniu dvoch poistných kmeňov, Apollo a Dôvera, kde sa hovorilo, že za Apollom stojí priamo, priamo SMER alebo pán... cez pána Širokého, potom poisťovňa Dôvera, zlúčili dokopy, celý projekt chystal istý pán Tomáš Drucker z tej Dobrej voľby, čiže dobre si zvolili nejakého takéhoto manažéra, ktorý vedel urobiť čáry-máry. Vybavili si zmenu zákona, tak aby teda sa dalo spraviť, že pri zlúčení poistného kmeňu prejde, prejde k jeho preceneniu. Precenil sa poistný kmeň. Z toho vyšlo, že, joj, Dôvera touto operáciou zarobila 440 mil. eur. Čuduj sa svete, akurát v tom písmenku chýbalo, že, že zarobila, ešte ani zdaniť nemusí. A tým pádom 440 mil. si, čo je skoro 0,5 mld. eur, si Haščák vytuneloval na účet na Cyprus. Áno, my sme si tam pred voľbami viacerí, myslím, že aj Mišo Šipoš, Edo Heger, Marek Krajčí, viacerí sme urobili pred tou schránkou, kde sídli Penta, Penta na Cypre, kde to vytunelovali, alebo do tej schránky formálne, kde to vytunelovali, sme si urobili tlačovú konferenciu. Ale videli sme, ako, ako tento zločin, ako mafia s menom Penta alebo Jaroslav Haščák majú zapustené korene na ministerstve zdravotníctva, všade v organizáciách, kde naozaj sa rozhodovalo o tom, čo sa pre Pentu urobí alebo neurobí. Doslova môžem o Marekovi Krajčím povedať, že vlastným telom bránil tomu, aby, aby, aby bránil rozmáhaniu sa finančnej skupiny Penta, Jaroslavovi Haščákovi ďalej v zdravotníctve na úkor Všeobecnej zdravotnej poisťovne alebo na úkor verejného záujmu, na úkor pacientov. Bohužiaľ, prišiel tam pán minister Lengvarský, o ktorom si teda myslím, že viacej takisto slúžil Pente, ako slúžil verejnému záujmu, a tým, že si pustil tak strašne blízko k telu Janka Penta Cigánikovú, tak ani sa nemusíme čudovať. Bohužiaľ, ten boj s mafiou, ktorá tu 12 rokov systematicky zapúšťala korene počas vlád Roberta Fica a Petra Pellegriniho, ale nielen počas týchto vlád. Mňa to mrzí, že to musím povedať, že aj počas vlády Ivety Radičovej, aj počas vlád Mikuláša Dzurindu, lebo počas jeho vlád sa udial spis Gorila a tie obludnosti, ktoré sú zdokumentované v spise Gorila. Jednoducho tú mafiu, ktorá tu 30 rokov systematicky viac alebo menej zapúšťala korene, treba odstaviť, tie korene a chápadla postupne uťať. Ale na to potrebujeme aj čas. Objektívne, bohužiaľ, či vláda Matoviča, alebo Hegerova sme získali tri roky. Dobre, do volieb do... bude tri a pol, tri aj trištvrte roka. Ale v čase, kedy sme prežívali obrovské krízy, z ktorých každá jedna by bola príliš ťažké a veľké bremeno pre ktorúkoľvek vládu, ktorá by predtým vládla. Keď to porovnávam s obdobím absolútneho pokoja z pohľadu kríz, obdobie tretej Ficovej vlády, tak v podstate zažili len jednu jedinú krízu a to bola vražda Jána a Martiny. Žiadna ekonomická kríza, absolútne roky hojna z pohľadu verejných financií a štátneho rozpočtu, kde sa peniaze doslova prúdom liali, a nemuseli vôbec financovať žiadnu ochranu zdravia počas covidu, nemuseli financovať miliardy eur pre zamestnávateľov na kurzarbeity, aby neprepustili ľudí alebo nemuseli prepúšťať, prepúšťať ľudí z práce, nemuseli financovať žiadne testovanie, žiadne očkovacie látky, nemuseli financovať dotácie cien energií, aby ľuďom neurvalo dekel, ak by dostali normálne, alebo teda tie bežné účty za energie, ak by, ak by sme nespustili dotácie zo strany štátu. Jednoducho sa im naozaj veľmi dobre vtedy žilo. Napriek tomu počas tých rokov hojna zadlžovali prudko štát, neznižovali štátny dlh. Každým rokom narastalo ďalšie a ďalšie miliardy eur. A bez hanby tieto peniaze vo veľkom kradli. Ja som veľmi hrdý na náš všetkých... že ja som veľmi hrdý na nás všetkých, že sme popri týchto ťažkých skúškach, ktoré sme spoločne tri roky prežívali a naďalej prežívame, lebo vojna na Ukrajine neskončila, že sme boli schopní urobiť a aj spustiť zásadné reformy, ktoré Slovensko za 30 rokov nezažilo. Fico s Pellegrinim za 12 rokov neurobili jednu jedinú reformu. Zoberme si len zdravotníctvo. Jedinú reformu, čo v zdravotníctve spravili, bolo to, že Pellegrini si sadol do bagra a išiel si robiť fotečky o tom, jako búra Rázsochy. Potom mal druhú reformu v zdravotníctve. A, pardon, aby som mu nekrivdil, vyzval študentov, ktorí predtým si robili srandu zo stavu slovenských nemocníc, že aby mu posielali fotky plesní zo slovenských nemocníc. Tak mu urobili taký pekný album, jak si pamätáte, niekedy sa robili také rodinné albumy, tak náš premiér, vtedy to bol, urobil si krásny album, kde boli fotky plesní zo slovenských nemocníc. To bolo celé. To boli dve reformy Petra Pellegriniho, nádeje slovenskej demokracie v slovenskom zdravotníctve. Dve reformy. Fotky plesní alebo album plesní v slovenských nemocniciach a fotky o tom, jako on búra nemocnicu Rázsochy. Čiže som veľmi rád, že na rozdiel od vlád Roberta Fica a Petra Pellegriniho za dvanásť rokov, kedy neboli schopní urobiť jednu jedinú reformu, nikde, či v zdravotníctve, v školstve, v obrane, nikde, sme spustili mnoho reforiem, že sme získali v Európskej únii balík, veľmi slušný balík financií na riešenie problémov a reforiem, ktorý sa nazýva Plán obnovy a odolnosti alebo zjednodušene, alebo skrátene sa mu hovorí plán obnovy, kde áno, ešte ja si svojho času teda pamätám, ako v júli 2020 som trávil dni a noci v Bruseli, kde sme sa snažili vyrokovať čo najlepšie podmienky pre Slovensko. A bol som hrdý na to, že sme vyrokovali balík viac ako jednej mld. eur na výstavbu nových nemocníc, lebo nie zbierky fotiek plesní, nie fotky o tom, jako búram jedinú rozostavanú nemocnicu, ale reálne peniaze na výstavbu nových nemocníc môžme nazývať reformou alebo krokom, ktorý zdravotníctvu pomôže. (Rečník si odkašlal.) Čiže som hrdý, že sme popri tých ťažkých traumách a riešení tých ťažkých trauiem... traumy a kríz spustili reformy, ktoré nemajú obdoby. A som hrdý z pohľadu prístupu štátu k rodinám s deťmi, že sme presadili 200 eur na dieťa. A vidím tu Martina Čepčeka, Martin mi to odpustí, áno, ja som rád, môžu si ľudia myslieť, že ten magor v správnej chvíli zahlasoval za správny zákon, 200 eur na dieťa aj s pomocou Martina Čepčeka dnes máme. Môžme si myslieť, vtedy sa ukázalo, sa tak oddeľovalo zrno od pliev v rámci ĽSNS, akokoľvek môžme im v pohode povedať fašisti. Ich voličom by som fašisti nehovoril, ale títo tu na to pečiatku majú. Oni sa rozdelili formálne na... ĽSNS zostalo, a to Ficove krídlo, kde vlastne Ficovi sponzori sa dohodli s Mazurekom, s Uhríkom, Sujom a spol., to sa nazýva REPUBLIKA. Títo to financujú, Ficovi sponzori, a hrajú sa na to, že to nejaká samostatná iná strana. V skutočnosti je to, je to iba pobočka fašistov, kde si povedali, že skúsme to aj nejako inak, lebo takto my si vlastne vytvoríme toho koaličného partnera do budúcich volieb. A tam sa krásne ukázalo, že naozaj sú otrokmi alebo sú takými tými poskokmi, prostitútkami pasákov Roberta Fica a Petra Pellegriniho, lebo vtedy, keď sa išlo hlasovať o rodinách s deťmi, o pomoci rodinám s deťmi, tak vtedy, ak by mali Boha pri sebe, a sa tu skrývali za kríž a za Boha, za národ, hovorili o tom, jako záleží, ako je rodina základná bunka spoločnosti, ako štát má podporovať rodiny s deťmi, a zrazu mali tú najzásadnejšiu možnosť hlasovať o pomoci rodinám s deťmi, tak vtedy som bol fakt zvedavý, či sa potvrdí to, že vlastne tá REPUBLIKA sú naozaj len takí akože poskoci Fica a Ficových sponzorov, alebo teda si budú držať to, čo aj predtým tvrdili, a za ten kríž teda ukážu, že sa falošne neskrývali. A vtedy sa to krásne oddelilo, zrno od pliev rámci fašistov, že ktorí to teda mysleli vážne s pomocou rodinám s deťmi a ktorí si vlastne to robili len alebo používali ako nejaký marketingový trik. Vtedy akože bolo nádherne vidieť, že posolstvá tých odišlých fašistov z Republiky boli ako cez kopirák od Roberta Fica a Petra Pellegriniho, čiže od tých ľudí, ktorí vlastnia stranu SMER a HLAS a ktorí vlastnia takisto aj, aj Republiku. A ĽSNS, ktoré zostalo tak trochu bokom na ocot, držalo líniu podpory rodinám s deťmi. A ukázali, že teda keď sa už tie roky za ten kríž skrývali, že asi to možno aj v prístupe k rodinám s deťmi mysleli vážne. Čiže áno, ja som to vtedy síce pomenoval tak, že niektorých sa to mohlo z tých demokratických poslancov dotknúť, ale keď si vtedy porovnám naozaj že hlasovanie v rámci fašistov, som povedal, tam sa ukázalo, že komu na rodinách s deťmi záleží a komu nie. Ale keď si porovnám hlasovanie, dobre, Martina Čepčeka napríklad s poslancami za SaS, tak Martin Čepček podporil 200 eur a poslanci SaS podporili, čo, 60 mil. pre kamarátov Richarda Sulíka, a nie jednorazovo, každý jeden rok, pokútne na poslednú chvíľu v júni ešte pred prázdninami a tváriť sa a oblbnúť nás ostatných, že to ide o nejaké technické zmeny, takže toto je prístup a krásny rozdiel v politike, ako kto vníma solidaritu, ako kto vníma rodinnú politiku, lebo teda, páni z SaS, prorodinná politika je politika pre možno 10, 12, preháňam, nech nežerem, 15 ľudí na Slovensku, podporovať rodiny týchto pätnásť najbohatších rodín na Slovensku a ľudia, tí, ktorí sme podporili tých 200 eur na dieťa, sme podporili milióny ľudí, milióny ľudí. Priamy dopad, ktorý, ľudí, ktorí čerpajú či vyššie prídavky, alebo vyššie... vyšší daňový bonus je dve celé... 2 470-tisíc detí a ich rodičov, 2 470-tisíc detí a ich rodičov, 47 %, myslím, že by to malo byť z celkovej slovenskej populácie. Keďže vieme o tom, že babičky, deduškovia zvyčajne, keď rodinám, ich deťom nevychádza, tak aj z toho mála dávajú svojim deťom, deťom a vnúčatám, tak vieme, že ten dopad je, samozrejme, širší, lebo keď raz dáme rodinám s deťmi a majú, naozaj zrazu namiesto 45 eur majú 200 eur na dieťa mesačne, tak je to v tom rodinnom rozpočte cítiť a už výrazne menej potom musí zrejme pomáhať aj babička s deduškom, ktorí teda nechcú, aby ich deti a vnúčatá trpeli. Takže to som chcel povedať, že som na nás všetkých v koalícii hrdý, aj keď sa nám kvôli pomoci rodinám rozpadla vláda a SaS kvôli pomoci rodinám povalila túto vládu a dohodli sa vlastne alebo spôsobili predčasné voľby. Nemáme sa za čo hanbiť. Tých 200 eur na dieťa už nikto tým rodinám nezoberie. Žiaden populista, žiaden mafián ani fašista v strachu, že by náhodou mohol stratiť moc, neurobí to, že siahne rodinám s deťmi na 200 eur, ktoré sme im dali. Budú sa snažiť hocičo iné, ale toto bude tá posledná miestnosť, do ktorej budú, sami sebe si zakážu vstúpiť. A toto je presne dôvod, prečo ich to tak strašne serie, lebo keď raz my sme zaparkovali 1,2 mld. eur navyše ročne pre rodiny s deťmi, a oni vedia, že to bude tajomná komnata, do ktorej vstúpiť nemôžu, tak vedia, že to rozkradnúť už nemôžu. Vedia, že keď 1,2 mld. by zostalo v štátnom rozpočte, aby ten Mazurek bol tým (povedané so smiechom) ministrom školstva, tak by ráno sa budil, by mal také zaschnuté sliny, lebo jemu by sa snívalo o tom, jako tú miliardu rozkradnúť. Vymýšľali by, tuto ten tréner Černákových vrahov, menom Suja, ktorý predal 111 stavebných strojov za jedno euro s Kotlebom (reakcia z pléna), 102, som sa pomýlil, ma opravil. Čiže 102, si predstavte, stavebných strojov. To je jedno, že niektorý mal desať, pätnásť, tridsať rokov. (Reakcia z pléna.) Ale 102 stavebných strojov svojmu kamarátovi bez akéhokoľvek výberového konania za jedno euro. Tak si predstavte, že takýto bezcharakter, čo by robil, ak by vedel, že v štátnej pokladnici je 1,2 mld., ktorú Matovič so svojimi spolusúdruhmi alebo akokoľvek sa nazveme (povedané so smiechom), spolupracovníkmi, sa mu, nestihol dať tým rodinám s deťmi, čo by takýto bezcharakter fašistický, čo by urobil s tou 1,2 mld., si predstavte, keď on sa pri starých strojoch stavebných, pri 102 starých strojoch ulakomil a na hulváta predal, to boli stovky ton železa. Samozrejme, že len v tom zbere to malo miliónkrát väčšiu hodnotu. Miliónkrát väčšiu hodnotu, lebo jednoducho iba na železo, kebyže tam predáte, tak jednoducho tú hodnotu tam máte, že čo by takíto bezcharakterní ľudia, ktorí bezcharakterne trénovali Černákových vrahov strieľať, ktorí bezcharakterne, keď sa dostali k moci, k pečiatke, tak predali 102 stavebných strojov za jedno jediné euro kamarátovi, čo by takíto ľudia robili s 1,2 mld. vo verejných financiách. (Reakcia z pléna.) Rozdal by určite všetkým, všetkým chudobným ľuďom by on rozdal, lebo on je spravodlivý. (Rečník zmeneným hlasom napodobňuje poslanca Suju. Reakcia z pléna.) A všetci by sme mu to verili. (Povedané so smiechom.) Úbožiaci by tunelovali jak po nebohom a za chvíľku by tie peniaze neboli. A preto sú nervózni, preto nehlasovali za pomoc rodinám, títo fašisti, lebo vedeli, že keď to zaparkujeme raz k deťom, áno, aj ich voličov, že v živote, v živote to tým rodinám aj svojich voličov nebudú vedieť zobrať. Vedia a vedeli vtedy pri tom hlasovaní, že zbytočne im budú sliny v noci tiecť z papule o tom, jako by rozkradli, keď to tam raz v tej štátnej pokladnici nebude. A ja som preto na nás hrdý, lebo urobili sme najzásadnejší krok pre pomoc rodinám. Zo Slovenska, ktoré za Fica a Pellegriniho sa stalo absolútnym lúzrom v prorodinnej politike v rámci celej Európskej únie. Absolútny lúzer. S lupou by ste hľadali krajinu, ktorá by dávala menej, ako 45 eur, čo títo ľudia dávali rodinný prídavok a daňový bonus na dieťa mesačne. Fico, Pellegrini teraz hovorím, títo nevládli. (Rečník mávol rukou smerom doľava). S lupou by ste hľadali a márne by ste hľadali, lebo by ste nenašli. A my sme z úplného lúzra Európy urobili Slovensko špičku Európy z pohľadu finančnej podpory rodín s deťmi. Včera sme mali stretnutie v Námestove, spontánne možno traja-štyria ľudia sa mi ozvali, že čo im to robí v štátnom rozpočte. Ozval sa týpek, že má päť detí, zrazu má tisícku v rozpočte navyše. Ozval sa ďalší človek, ktorý hovoril, samozrejme, že mal, teda bol to bol živnostník, ktorý teda vie, že musí mať ročné zúčtovanie, ale presne mal vypočítané, že dostane navyše 7-tisíc eur za ten rok pri ročnom zúčtovaní. A to bolo, to bolo úžasné počúvať. Čiže tí ľudia si to uvedomujú. Áno, samozrejme, niektorí si uvedomia len tie prídavky na deti, ktoré im prídu priamo zo Sociálnej poisťovne, samostatne im to cinkne na účte v iný termín ako výplata, nesplýva im to s výplatou, ale nepodceňujme ľudí. Ľudia, aj veľká masa ľudí vie o tom, že zrazu v čistom, čo dostávajú z roboty, je toho nejako viac. Pozrú si na výplatnú pásku a vidia, že tam je nejaký ten daňový bonus. Nepodceňujme ľudí, že ľudia nevedia počítať, že si zrátať daňový bonus 140 eur, 60 eur, prídavok na dieťa a zrazu majú z toho tých 200. Nepodceňujme ľudí, hovorím to tretíkrát a hovorím vám to ako výzvu. Rozprávajme sa s ľuďmi, stretajme sa s ľuďmi, vysvetľujme im, ako fungujú verejné financie. Možno niekedy áno. Ako sa vypočítava tých 200 eur? Kedy majú na to nárok? Lebo tí ľudia postupne cítia každým jedným dňom, že my sme napriek tomu, že sme tu mali strašne ťažkú dobu, strašne ťažké časy, strašne veľké krízy, napriek tomu sme dokázali extrémnym spôsobom pomôcť rodinám s deťmi, a nielen rodinám s deťmi. Nemáme sa za čo hanbiť aj pri pomoci dôchodcom. Za minulý rok sme dali dôchodcom toľko ako Fico s Pellegrinim za desať rokov. Mimo dôchodkov. Prepáčte, technická. (Rečník sa napil vody.) Čiže keď Fico s Pellegrinim dávali mimo dôchodcov, mimo dôchodkov rodinám s deťmi v priemere 75 mil. eur, my sme za minulý rok, my všetci, čo to podporili, áno, boli možno pri niektorých rozhodnutiach aj opoziční poslanci, sme, ale teda najmä koaliční a najmä poslanci nášho hnutia, sme dôchodcom dali 750 mil. eur, 750 mil. eur za rok 2022. Fico s Pellegrinim ročne 75. Sedemstopäťdesiat deleno 75, desaťkrát viac. Jasné, samozrejme, pri tej propagande, ktorú vedie Fico s Pellegrinim a ostatnými, ako teda nepomáhame dôchodcom, to splýva a pomaly my sa hanbíme povedať, že my sme tým dôchodcom naozaj pomohli. My sa hanbíme pomenovať pravdu, my sa hanbíme pomenovať, že my sme pomohli dôchodcom desaťkrát viac, jako pomáhali hentí skorumpovaní zlodeji. Nebojme sa, prosím vás, toho. Prihovárajme sa aj dôchodcom. Neberme to automaticky, že dôchodci sú stratení, lebo dôchodci všetci teraz uveria Ficovi, Pellegrinimu a nejak ich oblbnú na tých MDŽ mítingoch, a tým pádom nemá zmysel sa prihovárať starším ľuďom, lebo jednoducho tí všetci budú voliť mafiu. Nie, nebudú. Verte tomu, že keď sa im budeme prihovárať, aj títo ľudia majú svoje deti, majú svoje vnúčatá, a keď im tú problematiku vysvetlíme komplexne, keď im povieme, že čo nám reálne hrozí, akým spôsobom tu vládli tí zlodeji tých 12 rokov, keď mali moc vládnuť bez akýchkoľvek kríz, tak pochopia aj tí starší ľudia, že nám treba pomôcť, takže prosím vás, nevzdávajme to aj so staršími ľuďmi a snažme sa robiť kampaň aj medzi nimi. Nemyslím kampaň oblbovaciu, kampaň vysvetľovaciu, kampaň pozývaciu, kde naozaj každá ruka, každá noha, každý hlas bude dobrý. Opäť pomedzi to sa dostávam k téme môjho vystúpenia a to je 500 eur za voľby a možno by sa aj patrilo k tomu, k tomu dostať, aj celkom slušný počet mám faktických, ale ešte sa mi to zdá málo, takže dám si métu 30. Keď tam bude 30, tak skončím svoje vystúpenie. (Reakcia z pléna.) A dvakrát sa neviete prihlásiť? To je smola. Musíte zavolať svojich kolegov do roboty, aby to nejako odsýpalo. Takže tých, a 15, výborne, sa mi páči. Takže tých 500 eur za voľby, aby som sa dostal k pointe, naozaj si myslím, že keď nebudeme robiť nič a budeme sa snažiť nejako tak strihať meter, že však teda 180, potom 170, potom už 120 a potom možno 30 a za chvíľku sú voľby a medzitým si dáme nejakú dovolenku s rodinou, niektorí sa v záhradke povenujeme a vykašleme sa na, na osud Slovenska, tak sa môžme zobudiť 1. októbra do veľmi mrazivého rána. (Reakcia z pléna.) My môžme o demokraciu na Slovensku prísť jedným dňom volieb. Tridsiateho septembra a je koniec. Tridsiateho septembra a takto sa nám z večera do rána zmení režim. (Rečník urobí názorné gesto rukou.) Samozrejme, nedá sa vypnúť demokracia jedným tlačítkom, ale to rozhodnutie už bude nevratné. Ak raz ľudia ako mafia SMER, HLAS s pomocou mafie z Republiky získajú ústavnú väčšinu, je koniec, ľudia. Nemá zmysel v tejto krajine žiť. Toto bude peklo, peklo na zemi, ale nie pre skorumpovaných politikov, pre zločincov, vrahov, trénerov nejakých Černákových vrahov a podobne. Toto bude peklo pre človeka, ktorý chce poctivý štát, ktorý chce normálny život, ktorý chce, aby podnikatelia platili dane, aby štát z toho normálnym spôsobom fungoval, ktorý chce, aby v politike fungovali ľudia, ktorí sa nechajú zvoliť, ale potom aj ľuďom naozaj reálne slúžia, ktorý chce, aby pravdu na súde neposudzovali podľa toho, kto donesie drahšiu kabelku nejakej štátnej tajomníčke Jankovskej, pre týchto ľudí bude koniec. Slovensko nám vytrhnú z náručia Európskej únie, vydajú nás na cestu smerom do Ruska, urobia z nás ruský protektorát. A Putin to urobí veľmi rád. A Fico s nejakými fašistami od Mazureka desaťkrát radšej. Oni po tom túžia, lebo vedia, že v normálnej demokratickej súťaži v čase, kedy krajina alebo spoločnosť nezažíva traumy, ako my tu zažívame tri roky, nemajú šancu. Zostanú z nich exoti. Dobre, možno niekedy získajú svojich 6, 7, 8 %, ale tam to končí. Ale dnes my zažívame mimoriadnu situáciu. Máme tu bývalého premiéra jedného, bývalého premiéra druhého, jeden sa volá Fico a druhý sa volá Pellegrini, ktorí majú živočíšny strach zo skutkov, ktoré spáchali. A len preto, že sa boja, aby oni so svojimi ľuďmi neskončili na dlhé roky v base, sú ochotní sa spojiť s akýmkoľvek zlom, len aby sa im to náhodou nestalo. Čiže zrazu s Mazurekom, Sujom a podobnými ľuďmi, o ktorých by ste si inokedy bicykel neopreli, sa budú spájať akože sociálni demokrati, ale nie preto, že tam bude zhoda hodnôt nejakých v tých všeobjímajúcich v súlade s verejným záujmom nejakej možno idey sociálnej demokracie, ale preto, lebo to bude strach z kriminálu Fica, Pellegriniho, Výboha, Brhela, Širokého, Krajmera a viete... všetkých ostatných. Ani sa mi ich nechce menovať. Čiže títo ľudia urobia všetko pre to, aby sa nie že k moci dostali, aby získali ústavnú väčšinu, ale pozrime sa sebakriticky na stranu toho demokratického tábora. Koľko lídrov demokratických politických strán alebo koľko vedení demokratických politických strán je dnes schopných prekročiť svoj tieň? Spomínal som pred hodinou pána Milana Majerského, ktorý dokonale, lebo ukázal celému Slovensku, ako on teda dokáže, ako mu záleží na Slovensku, ako dokáže podať tú kresťanskú pomocnú ruku, ako on dokáže kresťansky odpustiť ľuďom z Kresťanskej únie. Miesto toho, aby urobil gesto, miesto toho, aby títo ľudia ukázali, že im v rozhodujúcej chvíli na Slovensku záleží, že im nezáleží len na tých trápnych troch percentách, aby mali štátny príspevok, ale že im naozaj úprimne záleží na boji za zachovanie demokracie, a miesto toho, aby podali tú pomocnú ruku, aby povedali, čo sme si, to sme si, Anka Záborská, Rišo Vašečka, poďme spolu, potiahnime, sme kresťania, tak sa to patrí, tak miesto toho trápne výhovorky. Trápne pohŕdanie. Tri tony pýchy tu sálali z vystúpenia a stanoviska predsedu Kresťanskodemokratického hnutia aj z hnutia samotného. A mňa to úprimne mrzí, lebo viem, že pre mňa to je ako keby déja vu. Pred štyrmi rokmi KDH malo predsedu, ktorý vyšiel de facto z nášho hnutia. Bol to Alojz Hlina. Prvú vec, čo považoval za správne urobiť, urobiť, uzavreť pakt o neútočení, či ako to nazýval, s absolútnym svojím politickým protivníkom, s Progresívnym Slovenskom, s uletenými bláznami, progresívnymi liberálmi, ľavičiarmi a neviem, čo ešte jako, kde by som ich vedel dať, ultra... ultraatlantistami a proamerikanistami alebo čokoľvek, jednoducho extrém, extrém, extrém. Na druhej strane, tak Lojzo Hlina ako vtedajší predseda KDH považoval za takticky najsprávnejšie, aby na začiatok volebnej kampane, ešte pred tým, jak všetci ostatní niečo začali robiť, aby on uzavrel pevný pakt o neútočení so svojím hlavným ideologickým nepriateľom. Miesto toho, aby v kampani sa vyhraňoval, aby hovoril, prepáčte mi, hentie koniny, kedy chlap bude hovoriť o sebe, že je žena, žena o sebe, že je chlap a podobne, my naozaj nechceme, my sme tu kresťanská demokracia a hentie koniny si nechajte nieže v Bruseli, ale za Atlantikom, tak miesto toho on s nimi uzavrel pakt. Ako to mohlo dopadnúť? No presne tak, ako to dopadlo, 4,65 %. Ale namyslený, bil sa do hrude ako orangutan, jaký on je stratég a jako to teda vlastne vymyslel, jak všetci voliči KDH teraz budú z toho na mäkko, jako sa budú potiť po večeroch iba pri myšlienke, jak sa teda pobratali s tými progresívcami, ktorí tu chcú adopcie detí homosexuálov a ostatné kraviny. Ja som mu v tej situácii podával ruku. Dal som, povedal som (povedané so smiechom), v pohode, videl som, že idú, idú naozaj že tie hlasy prepadnú, hovorím, poďme spolu do koalície, rozdeľme si kandidátku pol na pol, nemal som strach, že by sme nespravili 5 %, aj keď nám agentúry hovorili, že budeme mať, niektoré, že ani 5 % neurobíme, alebo budeme mať 5,6. Ponúkal som mu, pome si rozdeliť kandidátku pol na pol. Naši všetci poslanci, ja na samý koniec kandidátky, vy, nech sa páči, prvé miesto nie, ale na druhé miesto si dajte Lojza Hlinu ako predsedu KDH, nech máte teda rovno politika na druhom mieste, urobíme to gesto, keď chcete byť napredu, O. K., buďte napredu, my to prežijeme. Budete mať svoj vlastný program. Keď prídeme do parlamentu, budete mať svoj vlastný poslanecký klub. Nechceme od vás žiadne záväzky. Chceme jediný záväzok, že nepôjdete s Ficom. A neboli to schopní spraviť. Namiesto toho, aby z toho piedestálu svojej bohorovnosti alebo pocitu bohorovnosti zostúpili aspoň o dva stupienky nižšie a tomu pospolitému ľudu podali ruku možno prostredníctvom nás, okydávali, že čo si to my dovoľujeme im, štátotvornej a jedinej kresťanskej strane na Slovensku, dávať tu nejaké ponuky. Predsa oni sú tu od toho, aby dávali ponuky. Namyslenosť, pýcha, hrdosť, neschopnosť prekročiť tieň – a výsledok bol aký? 4,65 %, ktoré prepadlo v tých voľbách. Keďže bola účasť 2,9 mil. a 5 % z toho, pomôžte mi, je koľko? 145. 145-tisíc, no nech to bolo 130-tisíc hlasov, 125-tisíc hlasov demokratických voličov alebo voličov KDH, ktorej, ktorých hlas prepadol, lebo jednoducho niekto nedokázal prekročiť tieň. Dobre, na druhej strane hviezdy nám priali. Mali sme vlnu, ľudia nám verili, neboli tie všetky možné traumy a tým pádom v tých voľbách, aj keď prepadla kopa hlasov, či prepadlo 4,65 % voličov KDH alebo hlasov pre KDH, či prepadlo 6,96 % pre Progresívne Slovensko – SPOLU, či prepadlo 2 % pre MOST – HÍD a 2,9 % pre SMK, napriek tomu sme to dali a dokázali sme vyskladať ústavnú väčšinu. Lenže teraz tá situácia taká nie je. Tie traumy, ktoré ľudia zažili, a ja som to cítil, a cítil som to v Michalovciach, cítil som to v Námestove a pôjdeme rad radom, po celom Slovensku. Tí ľudia sú zranení. Mnohí z nich, ktorí aj nás voliť boli, ale prišiel covid, jednoducho to nezvládli. Mnohí z nich, bohužiaľ, aj z tých ľudí, ktorí nás volili, uverili tým bludom. Prepáčte, uverili tým bludom o tom, že v tých vakcínach sú tie nanočipy a my ich chceme nejako čipovať a takto ich potom nejako diaľkovo po večeroch asi s počítačom ovládať. Bohužiaľ, tí ľudia tomu uverili. Včera aj v tom Námestove takíto ľudia boli, takíto ľudia sa tam vyjadrovali a stále aj po tých dvoch rokoch, aj keď sa nám to nezdá normálne, stále, naďalej to v tých hlavách majú a myslia si, že sme ich nejakým spôsobom s tými vakcínami podviedli, lebo jednoducho tam boli čipy, a stále si oni myslia, že oni sa teda pred tými čipmi ochránili a všetci tí, ostatné 3 mil. ľudí, čo sa zaočkovali, tak tých už... tým už nič nepomôže, lebo vlastne už sú na diaľkové ovládanie. Bohužiaľ, takíto ľudia sú. Bohužiaľ, takíto ľudia sú aj medzi ľuďmi, ktorí nás volili. Ďalšia kopa ľudí uverila tomu, že chceme ich vtiahnuť do vojny a chceme prikázať ľuďom, aby boli alebo slovenským junákom, aby boli mobilizovaní, aby išli bojovať na Ukrajinu, aby vlastne bojovali boj, ktorý za svoj nepovažujú. Čiže tie traumy tu sú, sú veľmi, veľmi veľké. Vidíme, že skorumpovaná obluda menom Robert Fico dostal krídla, chutí mu to. Denne súka možno dve-tri tlačovky. Vymýšľa si ako bludy jedna radosť, ale tí ľudia mu to veria takisto jako Hitlerovi v tých 30. rokoch minulého storočia. Akékoľvek klamstvo, jednoducho zatlieskajú mu a má za sebou sfanatizovaný miliónový dav. To je realita. Za tejto reality, za tejto situácie si myslieť, že nejaké šťastie sa na nás obráti alebo sa na nás usmeje a nejako sa vyhneme ústavnej väčšine SMER-u, HLAS-u a fašistov z Republiky, tak je veľmi naivné, preto musíme urobiť, samozrejme, maximum my. Musíme pozvať čo najviac ľudí, aby prišlo k voľbám, a hlavne by v tom demokratickom tábore si všetci mali vstúpiť do svedomia, či je normálne riskovať, že však možno nám to vydá a možno nie. Možno 5 % urobíme a možno nie. A keď nebude 5 %, tak aspoň budú 3 alebo budú 4 a budeme mať nejaký štátny príspevok. Páni z KDH, pán Milan Majerský, tu teraz nejde 30. septembra o to, či bude mať KDH štátny príspevok, alebo nebude. Tu ide o to, či zachováme Slovensko ako súčasť Európskej únie, či zachováme Slovensko ako súčasť demokratického sveta, alebo dopustíme na základe aj takejto ješitnosti alebo malomyseľnosti, alebo neviem, jako to mám nazvať, alebo pýchy predstaviteľov KDH, že my o demokraciu na Slovensku prídeme a príde na Slovensku k zmene režimu. Tak som hovoril aj predtým, ono, samozrejme, to nie je o tom, že voľby a 1. októbra je, je zmena režimu. Ale ten proces by bol nezvratný. Viete, že napríklad brexit, áno, potreboval také externé, externé tlaky, externé vplyvy a napríklad brexit osobne považujem aj mnohí ľudia ho považujú za dôsledok vojny v Iraku, lebo síce vtedy tam Američania pod falošnou zámienkou, že idú bojovať proti krajine, ktorá má zbrane hromadného ničenia, čo sa ukázalo ako lož, tak vtrhli do tejto krajiny. Vytvorilo to priestor na to, aby vznikol Islamský štát. Islamský štát svojou rozpínavosťou, svojou agresívnou politikou vražednou vytlačil milióny ľudí do, do role utečencov, tým pádom začal zlyhavať susedný štát Sýria a utečenci zo Sýrie a podobne nakoniec zaplavili Európu, vystrašili ľudí v Británii. Dostatok, že to bola posledná kvapka, na základe ktorej sa prelomili, prelomili misky váh v prospech brexitu. Ale vieme, že ten rozhodujúci moment bol moment, kedy vtedajší premiér Cameron povedal, že urobíme to referendum o brexite. Urobil to jedno rozhodnutie, ku ktorému cesta následne trvala, myslím, že dva roky, kým k tomu referendu prišlo, ale už to bola cesta, z ktorej sa nedalo cuknúť späť. Už to rozhodnutie musel dokonať, a takto isto bude to rozhodnutie 30. septembra, ktoré môžu urobiť ľudia na Slovensku. Bez najmenších problémov sa môže stať, že strany, ktoré som spomínal, že strany, ktoré boli súčasťou vládnej mafie 12 rokov, SMER, HLAS s pomocou fašistov z Republiky, ktorých financuje tá istá oligarchia, ktorá financuje SMER a HLAS, čiže tí istí zbohatlíci, že bez najmenších problémov títo ľudia získajú ústavnú väčšinu. A v priebehu roka, možno roka a pol my o demokraciu definitívne prídeme, vystúpime z Európskej únie a vydáme s úplne iným smerom. O tomto budú tie voľby. A keď chceme tomu zabrániť alebo keď chceme, aby takéto rozhodnutie urobilo čo najviac ľudí, skôr poviem teda tú druhú časť, teda, že aby takéto rozhodnutie, pri takomto rozhodnutí bolo čo najviac ľudí, preto navrhujeme odmenu 500 euro pre každého, kto príde voliť. Je to možno šokujúce pre niekoho, pre niekoho možno bláznivý nápad, pre niekoho volebná korupcia, akákoľvek iná výhovorka, ktorú si vymyslí. Podľa môjho názoru je to nástroj k tomu, aby sme naozaj reálne o svoju vlastnú krajinu zabojovali. Ja si osobne myslím, že snahou každého jedného politika, ktorému na Slovensku záleží, ktorému záleží na svojej vlastnej krajine, by malo byť, aby zabezpečil čo najväčšiu volebnú účasť vo voľbách, ktoré prídu, ktorýchkoľvek, ale dupľom vo voľbách, ktoré sú rozhodujúce pre krajinu. A osobne si myslím, že Slovensko nezažilo dôležitejšie voľby ako tie, ktoré spolu zažijeme 30. septembra. Predčasný termín viac už nebude. Jún už neschválime. 30. september to istí. Myslím si a som naozaj hlboko presvedčený, že tento termín alebo tieto voľby budú tie najdôležitejšie v histórii samostatného Slovenska a možno aj od revolúcie v novembri 1989. Ešte nikdy tu nebola tak vybičovaná atmosféra. Ešte nikdy nemalo, nemali dezoláti tak na ružiach ustlaté. Ešte nikdy nemali, nemala tak mafia na ružiach ustlaté. Ešte nikdy nemala mafia takú obrovskú chuť vládnuť s fašistami. Ešte nikdy nemala mafia tak obrovský strach pred spravodlivosťou, ktorá by sa dostavila, ak by si moc neukradli späť do svojich rúk. Všetky tieto parametre dokopy popri tom, že vidíme veľmi hlúpy prístup mnohých politických strán, ktoré chcú riskovať, že či sa dostanú, nedostanú z toho demokratického spektra, všetky tieto parametre dnes svedčia o tom, že 30. septembra môžme definitívne sa vydať na cestu k tyranii, na cestu k diktatúre. Na cestu k totalite, proti ktorej sme tu pred 33 rokmi na námestiach štrngali. Bude to totalita iná. Nebudú do komunisti, nebude to vláda jednej strany. Nebudeme mať v ústave napísané, že je dovolená len jedna strana, len podmienky volebné, výkonu volebného práva budú také, že v skutočnosti len jedna skupina strán dokáže si získať väčšinu v parlamente. Príklad máme hneď za našimi južnými hranicami. Stačila zmena volebného systému, a do toho volebného systému keď dáte správnu skladbu politických strán, môžte robiť vo voľbách, čo len chcete, nemáte šancu získať z... väčšinou väčšinu v samotnom pléne Národnej rady. A toto sa nám môže stať. Ak si nasimulujete výsledky volieb, ak by sme, ak by sa tu zaviedlo po ústavnej väčšine, ktorú by títo, tieto strany získali, ak by sa tu zaviedla, zaviedol zmiešaný volebný systém 71 pomerne a 79 jednomandátové volebné obvody, čo okres, to jeden poslanec. A dáte si dve zoskupenia strán. Na jednej strane mafia SMER, HLAS plus REPUBLIKA, ĽSNS, NÁRODNÁ KOALÍCIA, Harabin, Danko so s SNS a podobne. Čiže toto jedno DNA politických strán. A na druhej strane si dáte tie demokratické politické strany a nasimulujete si voľby za predošlé roky, ktoré prebiehali či v roku 2000, môžte si, najlepšie to bude vidieť na tých 2016, kde, hovorím, že nebola vypätá atmosféra ani z jednej, ani z druhej strany, tak budete vidieť, že s obyčajnou polovičkou hlasov dokáže to zoskupenie strán získať dramatickú ústavnú väčšinu. Dramatickú, hovorím, že niekde až okolo 110 až 120 hlasov zo 150. A stačí takáto zmena volebného systému. Zmena volebného systému, ktorá zároveň platí v u našeho suseda v Maďarsku, čiže zmena volebného systému, kde z Bruselu nikto voči tomu neprotestoval a nemoh... nemohli by sme voči tomu čokoľvek urobiť. (Reakcia z pléna.) Potom mi to povieš. A tým pádom tá, tá hrozba, že by sme na konci, že by sa tu mafia s fašistami zabarikádovala, a nie na roky, ale na desiatky rokov, je extrémna a mali by sme sa začať tak aj správať z druhej strany. Naozaj hrozba, že stratíme demokraciu na Slovensku je extrémna, tak ukážme, že nám na Slovensku záleží. Náš prínos do toho, aby sme takéto rozhodnutie urobili s čo najväčším, by som povedal, že vedomím, svedomím, a čo najviac ľudí na Slovensku, je práve tento návrh o 500 eurách – odmena za voľby. Nemyslíme ho ako volebnú korupciu, kde by sme splnili literu Trestného zákona, ktorý jednoznačne definuje, že volebná korupcia je, keď niekomu sľúbite odmenu za to, aby volil určitým spôsobom. Čiže nie my. Odmenou za voľby nehovoríme, že ľudia majú voliť konkrétnu politickú stranu. Nehovoríme ani, že majú voliť skupinu nejakých konkrétnych politických strán. Písmeno b) v Trestnom zákone o volebnej korupcii hovorí, že volebná korupcia je, aj keď sľúbite odmenu za to, že ľudia nebudú voliť určitým spôsobom. Čiže áno, my nehovoríme, že dáme 500 eur tomu, kto nebude voliť konkrétnu stranu napríklad SMER, HLAS alebo REPUBLIKA. Takisto písmeno c) hovorí, že volebná korupcia je, keď sľúbite odmenu za to, že niekto nepôjde voliť vôbec. Čiže nie. My nehovoríme, že dáme vám 500 eur, keď všetci zostanete doma. My hovoríme, že prijmime ako Národná rada zákon, kde dáme všetkým ľuďom na Slovensku možnosť mať 500-eurovú odmenu za to, že pôjdu voliť. Nie, že nepôjdu voliť. Za to, že pôjdu voliť úplne slobodne. Nikto z nás ani by to nechcel, ani by to technicky nebolo možné a v tom prípade by to asi volebná korupcia bola, nechce pozerať ľuďom za plentu. Ľudia budú absolútne slobodní. Každý si odíde so svojou obálkou svojimi hlasovacími lístkami za plentu, vyberie si toho, koho chce voliť, alebo si vyberie, že nedá tam nikoho. Rozhodne sa, že vhodí len prázdnu volebnú obálku. Každý je si slobodný. Alebo niekto sa rozhodne, že on sa naschvál pomýli alebo niekto napíše prasačinku na, na volebný lístok a v skutočnosti jednoducho voliť nechce. Každý si je absolútne slobodný. Ale tá odmena bude za to, že áno, unúval sa tú pol hodinu v ten deň venoval uplatneniu svojho volebného ústavného práva. Čiže v žiadnom prípade nie ako volebná korupcia. Čiže nechceme motivovať ľudí, aby volili určitým spôsobom. Chceme ľudí motivovať k tomu, aby prišli voliť, aby zabojovali o svoju vlastnú krajinu, aby zabojovali v rozhodujúcich voľbách o svoju vlastnú krajinu. A robíme to s presvedčením, že keď už máme raz takéto zásadné rozhodnutie urobiť, či už teda smerom do Ruska, alebo zostať v Európskej únii, keď to veľmi, veľmi zjednoduším, či teda návrat mafie k moci spolu s fašistami, alebo, alebo zabrániť takémuto návratu, tak chceme, aby sme takéto rozhodnutie urobili v čo najvia... najväčší počet z nás. Myslím si, že má úplne inú legitimitu rozhodnutie, nieže myslím si, to asi každý z nás uzná, keď by akokoľvek dopadli voľby a by sme videli, že prišli voliť dva milióny ľudí, čo reálne hrozí, alebo prídu voliť štyri milióny ľudí, čiže o 100 % viac alebo dvakrát viac. Je, úplne inú váhu bude mať rozhodnutie ľudí o Slovensku, keď príde voliť štyri mil., čiže približne 90 % ľudí, ako keď prídu voliť dva mil., čo je približne 45, možno 50 % ľudí. Čiže áno, poručenopánubohu, čiže hlas ľudu – hlas boží, nech už ľudia rozhodnú akokoľvek, či už sa rozhodnú tou, alebo onou cestou, ale skúsme spoločne zabojovať za to, aby k tým voľbám prišlo čo najviac ľudí, aby prišli, aby sme spolu bojovali a nahovárali ľudí, poďte využiť túto ponuku. Áno, ponuku, ktorá sa asi nebude opakovať, lebo nie je to lacný špás, keď sa teda mám postupne dostať aj k peniazom. Ak by nám prišlo voliť toľko isto ľudí, ako prišlo voliť v roku 2020, tak by nás to, reálny dopad na štátne financie bol niekde okolo 1,2 mld. eur. Ak by prišlo voliť tie štyri milióny ľudí, tak štyri mil. krát 500 je dve mld., ale asi 20 % môžme rátať s tzv. dynamickými efektami, to znamená dane, odvody, ktoré sa vrátia späť do štátu, keď ľudia roztopia tie peniaze, čo dostanú, späť v ekonomike a vrátia ich späť do ekonomiky, tak v tom prípade by sme boli, dve mld. mínus 20 %, čiže niekde čistý dopad okolo 1,6 mld. eur. Objektívne je možno, áno, môžme predpokladať, že ten dopad, ak by takáto odmena sa schválila, ak by ste takúto odmenu schválili, tak ten dopad by bol niekde okolo tých 1,5 mld. eur. A keď sa pýtate, že či to je dobrá investícia, no ja si myslím, že každý, kto to cíti demokraticky a komu na Slovensku záleží, si povie, že to je najlepšia investícia. Keď vieme, že Fico s Pellegrinim rozkradli približne 30 mld. eur za 12 rokov, čo znamená 2,5 mld. za jeden rok v priemere, deleno 12 mesiacov je, že ukradli asi spolu s ich prisluhovačmi asi 200 mil. eur. Ak by to aj bolo tých 1,5 mld. eur, čiže účasť by bola skoro 90-percentná, tak tých 1,5 mld. eur sa nám z tohto pohľadu vráti za... Sedem a pol? Za osem mesiacov? Čiže ak by sme, keď to teraz beriem, po voľbách to môže dopadnúť akokoľvek, dobre, príde 90 % ľudí, vyberú si, že nebude vládnuť Fico, Fico s Pellegrinim a s fašistami, v tom prípade vieme, že sme to ušetrili, tie peniaze, lebo vieme, že sme odstavili od moci ľudí, ktorí by tie peniaze za 7,5-8 mesiacov rozkradli. Čiže za osem mesiacov návratnosť investície, myslím si, že každý z nás, ak by mal možnosť investovať svoje úspory, že má ich za osem mesiacov späť, tak by ich investoval. My ako štát by sme sa mali správať ako dobrý hospodár, takže patrí sa investovať do takejto rýchlo návratnej investície. Môžu ale voľby dopadnúť opačne, že by Fico s Pellegrinim vládli. Ale ak my by sme ten zákon prijali, oni by ľuďom tie peniaze už vyplatiť museli. A keď raz niečo, to platí to isté ako pri tých rodinách s deťmi, keď raz musia vyplatiť rodinám s deťmi peniaze, no už ich ukradnúť nemôžu, ten príklad, čo som tu používal o slintavom Mazurekovi, ak by slintal, jak by rozkradol tie mld. eur, čo sme takto zaparkovali rodinám. A takisto v tomto prípade, ak raz zaparkujeme cez zákon odmenu za účasť voľbách 500 eur do peňaženiek ľudí, ktorí prídu voliť, tak už im to ten Fico s Pellegrinim ani s Mazurekom nedokážu ukradnúť. Už to budú musieť vyplatiť. A tým pádom, áno, tak tých sedem-osem mesiacov, ak by aj teda vládli, nebudú môcť kradnúť, lebo jednoducho budú musieť splatiť ten dlh voči ľuďom, ktorí prídu, prídu voliť, a v tom prípade nám to nemusí byť vôbec ľúto. Čiže v prvom prípade, ak nevládnu, to ušetríme na tom, že ich, že im zabránime, aby kradli, v druhom prípade, keď vládnu, tak to splatiť musia, lebo asi si netrúfnu rýchlo takto po voľbách spätne zrušiť, že zrazu ten nárok ľuďom zoberú. Ďalšia vec... (Reakcia z pléna.) Mám. Ďalšia vec, čo nám pomôže vo financovaní 500 eur za účasť vo voľbách, je špeciálna daň, ktorú sme schválili v tomto pléne, myslím, že minulý týždeň, a to je špeciálna daň alebo osobitný odvod, alebo akokoľvek sme to nazvali, solidárny odvod, ktorý sa dotýka rafinérie Slovnaft, je to de facto daň zo zisku, ktorý pochádza zo spracovania ruskej ropy. Veľmi zjednodušene, Slovnaft nakupuje od času vojny výrazne lacnejšie ropu, ale predáva za európske ceny ľuďom benzín a naftu, tým pádom z toho zisku, z tej jednej mld. eur za minulý rok patrí sa, aby zaplatil niečo do štátu, do štátnej pokladne, čiže tam sme prijali jedenkrát solidárny odvod, teraz sme ho prijali druhýkrát a to znamená, že takýmto spôsobom zdaníme zisk, ktorý bude vygenerovaný v rafinérii Slovnaft zo spracovania ruskej ropy. Nazvali sme to aj dane z vojny, čo zdaníme tento rok. Tým pádom predpokladáme, že cez túto špeciálnu daň z vojny, ktorá tu bola prijatá v tejto sále, za ktorú ale teda nehlasovala ani mafia zo SMER-u, ani mafia z HLAS-u, ani ma... ani fašisti jedni, ani fašisti druhí, čo je dosť zaujímavé, a, samozrejme, kto by sa k nim nepridal, ich koaličný partner alebo ich spolupovalač vlády z SaS, napriek tomu sme, našťastie, tento návrh presadili, je platný, predpokladáme výnos na tento rok okolo 500 mil. eur. Tu je naozaj, keď si dovolím takú malú odbočku, namieste otázka, že čí záujem tu chránili pri tom hlasovaní páni Fico, Pellegrini, Sulík, Mazurek, ĽSNS, ktorí nepodporili zdanenie zisku zo spracovania ruskej ropy? Lebo to hlasovanie bolo jednoduché. Keď ten zákon podporím, tie peniaze skončia v slovenskom štátnom rozpočte, použiteľné, v tomto prípade áno, na odmenu pre ľudí 500 eur pri voľbách. A keď ten zákon nepodporím, ako ho nepodporili ani REPUBLIKA, ani SMER, ani HLAS, ani ĽSNS, ani SaS, tak tie peniaze, tým hlasovaním hovoria, že nie, my chceme, aby to skončilo u pár oligarchov, ktorí vlastnia Slovnaft a podstatnú časť tam vlastní ešte aj maďarský štát, čiže v maďarskom štátnom rozpočte. Podľa mňa to je hlasovanie, ktoré je na hranici vlastizrady, lebo povedať si v situácii, kedy vieme, že Maďari zdaňujú MOL 95 percentami, a nepodporiť takéto zdanenie u nás, a nieže nepodporiť 95 %, ale nepodporiť ani 75, tak je naozaj na hranici vlastizrady, lebo to je priamo konanie v neprospech slovenského štátneho rozpočtu a priame konanie v prospech zahraničného štátneho rozpočtu alebo majiteľov tejto firmy. Zároveň to je v rozpore aj s nariadením Európskej komisie, ktorá Slovensko zaviazala aj všetky európske krajiny, aby zdanili takýto mimoriadny zisk, ktorý je produkovaný de facto z obchodovania... alebo z obchodovania, zo spracovania ruskej ropy, a tu sa naozaj čudujem aj pánovi demokratovi Osuskému, ktorý sa tu teraz dostavil, ktorý inokedy má plné ústa Ukrajiny a škaredého Ruska, ale keď má zahlasovať, že ten, kto tu zarába na tej krvavej ruskej rope, má zaplatiť spravodlivú daň na Slovensku, tak zrazu hlasuje, že oligarchom treba tie peniaze dať. Čiže toto sú tí demokrati, ktorí majú plné ústa demokracie vtedy, keď niekde to je o slovíčkach, ale keď to je o skutkoch a reálne majú hlasovať, tak Osuský zrazu hlasuje, že dáva, daruje tých 500 mil. radšej oligarchom, božechráň, to vyplatiť ľuďom. Takže toto je veľký rozdiel v politike nášho hnutia OBYČAJNÍ ĽUDIA a nezávislé osobnosti, v skratke OĽANO, a týchto skorumpovaných fašistických alebo mafiánskych strán, či teda to je SaS, HLAS, SMER, REPUBLIKA a podobne. Keď niekomu nestačia argumenty, že to, že to neprežíva, že vlastne tie voľby, no a čo, že sú to nejaké voľby, ľudia rozhodnú a vždy rozhodli, a či tam príde 50 alebo 60 %, nenásobí, nedelí, jednoducho ten človek to necíti a možno si neuvedomuje tú dôležitosť chvíle, tak možno sa patrí posunúť aj nejaké iné argumenty. Ja, sa mi tak zdá, že nemám ešte takú krátku pamäť, tu pred pol rokom, rokom, dvomi rokmi som registroval, jako istý Robert Fico, jak, jak Gorila tam na tlačovkách hovoril, jak mu na ľuďoch záleží, jak oni navrhujú 1 500 eur pre každú jednu slovenskú domácnosť. Všetkým. Helikoptérové peniaze bez rozmyslu, bez posudzovania príjmov, všetci si zaslúžia. Čo tu budeme trocháriť, tam už Rakúšania mali trikrát po 500 eur, všetkým slovenským rodinám treba tiež vyplatiť 1 500 eur! A oni takýto návrh predkladajú do parlamentu, lebo tak je to správne a toto Slovensko na to má, táto krajina na to má a oni ukázali, keď vládli, že táto krajina na to mala! Pellegrini – po mesiaci to isté, len v ružovom. Nie 500, ale tisíc eur každej domácnosti by mali vyplatiť, a nie 500 eur každému občanovi Slovenskej republiky. Každému jednému; 5,4 milióna krát 500, 2,7 mil. (správne: „miliardy“, pozn. red.), čo to tu sa hrá Matovič na nejakého ministra financií, hovno sa tomu rozumie, 2,7, pardon, miliardy, máme na to, verejné financie majú na to, napožičiavali si, majú na to, treba to vyplatiť a my, HLAS – sociálna demokracia takýto návrh predkladáme. A toto tu takto onanovali, ja neviem, päť, šesť, sedem, osemkrát? Desaťkrát? Jak o tom, teda oni by rozdávali, jak na to, jak tie prachy tu máme, jak si to Slovensko môže dovoliť, jaké to je spravodlivé, lebo Rakúšania dali, prečo by Slováci nedali a podobne. Najmä ich to chytalo vtedy, keď sme rozdávali my, áno, keď sme dávali rodinám s deťmi po 200 eur, alebo keď sme dávali očkovací bonus, 200-300 eur, keď sme robili, ja neviem, očkovaciu lotériu, hocičo, niečo, kedy sme vlastne ľuďom peniaze dávali, keď sme možno stropovali ceny energií a podobne. Čiže títo páni tu mali plné huby toho, jako by chceli rozdávať Slovákom, či už dôchodcom, alebo nedôchodcom, rodinám s deťmi, všetkým bez, bez posudzovania príjmov, všetkým dospelým po 500, po 1 000, po 1 500, jednoducho tých návrhov tu bolo milión päť. A patrí sa teda tým pádom zadosťučiniť týmto verejným sľubom. Čiže keď sa to Ficovi, Pellegrinimu nepáči, alebo iným, ktorí tieto bludy tu púšťali z huby, tak nech sa páči, zamyslite sa len nad svojimi vlastnými slovami. Či čo? Už zrazu neplatí? Už zrazu si slovenské domácnosti nezaslúžia tých 500 eur? A keď sú v tej domácnosti dvaja, tú tisícku si nezaslúžia, keď pôjdu voliť? A keď sú v tej domácnosti dvaja dospelí a dve dospelé deti, že budú mať dva litre len za to, že pôjdu voliť, si to zrazu nezaslúžia? Však ste hovorili, že všetkým treba rovnako z helikoptéry sypať bez ohľadu na to, že či si niekto zaslúži-nezaslúži. Takže, páni mafiáni zo SMER-u, z HLAS-u, kde ste? Nejako vás tu vlastne nevidím teraz. Je tu nejaký aspoň z nich? (Rečník sa otočil okolo svojej osi, očami hľadajúc poslancov. Reakcia z pléna.) Ani jeden. To je, mafošom jako záleží. Čiže vtedy, keď hovoria, sľubujú ľudom, vedia, že im to neprejde, tak vtedy plné ústa, tak? Teraz vedia, že my im tu za to zahlasujeme. A stačilo, že by sa k nám pridali, tak teraz zrazu sa zašijú a tichučko sú, a keď sa bude hlasovať, len aby to ľudia nevideli. (Reakcia z pléna.) Né, né, né, nebojte sa. Necháme vám to vyžrať. Nepodporíte ten návrh, necháte... -me vám to vyžrať u každého jedného vašeho voliča, lebo tým hlasovaním o tomto návrhu budete rozhodovať, že či tú päťstovku do tej rodiny dáte, alebo nedáte. A tak ako som hovoril predtým, keď tam bude viacero dospelých ľudí, tak to nebude len o päťstovke, ale bude to o tisíckach eur, ktoré môžu do každej tej rodiny, ktorá sa volieb zúčastní, poputovať. Čiže inak. Pre tých, ktorí si nectia demokraciu, necítia ohrozenie, je im jedno, že príde voliť málo ľudí, tak tu máte ďalší argument, keď ste mali plné huby toho, jak treba ľuďom rozdávať, tak môžte rozdávať. Že tam bude podmienka ako pri očkovacom bonuse, že teda sme neišli naverímboha rozdávať každému dôchodcovi, ale chceli sme dosiahnuť popri tom chránenie verejného záujmu, zdravia, životov, tak áno, aj v tomto prípade bude veľmi jednoduchá podmienka, ukáž, že ti záleží na krajine, ukáž, že si schopný vyčleniť pol hodinu času, pôjdeš voliť a máš tých 500 eur rovnako jako ten, čo hodí tam reálny hlas, jako ty, ktorý tam možno hodíš prázdnu obálku. Len ukáž, že ti na tej krajine záleží, lebo je to tvoja krajina, je, si jej de facto spolumajiteľ. Pre tých, pre ktorých nezaberie ani jeden dôvod, ani druhý, že necítia teda ohrozenie demokracie, pre tých, ktorí nesľubovali tieto hory-doly, 500, 1 000, 1 500 eur pre každého počas predošlých rokov, jako Fico s Pellegrinim, tak možno sa vás dotknú životné osudy tých ľudí, že naozaj ľudia na Slovensku nežijú super dobu, reálne mzdy poklesli, inflácia dramaticky narástla, rast miezd nevykrýva nárast inflácie, čiže nárast cien, najmä potravín, tým pádom ľudia, pre ktorých nákup potravín má väčší podiel na spotrebnom koši, to znamená, čím chudobnejší človek, čím viacej žije z ruky do úst, pre neho tých 500 eur bude sakramentsky dôležitá pomoc. Čiže keď teda tu máte plné ústa toho, jako vás mrzia ceny potravín, keď si tu Fico robí tlačovečky s plnými košíkmi potravín a ukazuje, ako koľko čo stojí v obchodoch, tak keď mu reálne na tých ľuďoch záleží, tak nech ten návrh podporí. Za tých 500 eur si pár nákupov v potravinách ľudia urobia. Čiže keď Ficovi úprimne záleží na tých ľuďoch, o ktorých hovorí, že záležať mu záleží, tak tento návrh podporí. A keď len ich zneužíva na to, aby si tu mohol robiť divadlo, aby sa tu mohol hrať na sociálneho demokrata, tak v tom prípade si bude vymýšľať všetky možné výhovorky, len aby povedal, že ten návrh nepodporí. Keď niekto má psychický problém s tým, postupne možno tak hľadám dôvody, prečo teda by si mohli vymyslieť, že to nepodporia. Keď niekto má psychický problém s tým, že ten návrh predkladá Matovič, stačí povedať. Poďme to vymyslieť. Ak úprimne budete chcieť, ak úprimne v tejto miestnosti bude väčšina, ktorá bude ochotná podporiť tento, túto motiváciu pre ľudí, a ja som ochotný sa toho návrhu vzdať. Poďme nejako dať do podateľne návrh, odhlasujme si, že zaradíme nový návrh, skrátime čas, bude to predkladať tuto pán Mizík, už sa medzičasom naučil s počítačom, ešte s niekým, s niekým iným, predložia ho, možno s Ficom si to podporia alebo predložia, s radosťou im za ten návrh zahlasujem. Ani ja, ani nikto z nášho hnutia nemusí byť predkladateľom tohto návrhu. Čiže keď je problémom len nejaká žiarlivosť alebo niečo podobné, bez najmenších problémov sa toho návrhu vzdáme a poďme vymyslieť spolu ako predložíte ten návrh vy. Nám ide iba o to, aby ten návrh bol platný, aby sme spoločne mohli robiť parádnu kampaň svojich životov, kde budeme sa snažiť zaujať dva mil., 2,5 mil. ľudí, ktorí zvyčajne voliť nechodia, lebo ktorí by v týchto voľbách neišli voliť. Však aj trošku si teraz normálne dajme takú otázku. Vás baví presviedčať presvedčených? Baví vás robiť kampaň pre ľudí, ktorí vás žerú, ktorí by vám na rukách nosili? Však to je také trápne. To je také nechlapské, také, to nemá šťavu, to nemá emóciu, to je taká trochu podľa mňa pomaly až niekedy nuda. Ale zabojovať, teraz povedať si, že hops, keď zahlasujeme za ten návrh, že zrazu je tu ring voľný a poďme zabojovať o názor dvoch mil. ľudí, ktorí sú ale sakra nároční, lebo možno práve preto, že sú prieberčiví, nechodia voliť, lebo možno raz volili jednu stranu, potom druhú a potom si povedali, sral to pes, nebudem voliť, lebo všetci sú rovnakí. Jedna banda hnusná skorumpovaná. (Prerušenie vystúpenia predsedajúcim.)